Eštonova-Tadiæ uskoro o rezoluciji - B92.net\nEštonova-Tadiæ uskoro o rezoluciji\nBrisel -- Predsednik Srbije Boris Tadiæ i visoka predstavnica EU Ketrin Ešton trebalo bi narednih dana da razgovaraju o rezoluciji o Kosovu, saznaje B92.\nIzvor: B92, Beta sreda, 1.09.2010. | 18:17 -> 19:33\nSastanak æe verovatno biti održan u Briselu, a tema je usaglašavanje stavova Srbije i EU o rezoluciji o Kosovu koju je Beograd pripremio za Generalnu skupštinu UN.\nAgencija Beta je javila da upuæeni evropski diplomatski izvori smatraju da od sadržine rezolucije i ishoda rasprave u UN zavisi i hoæe li EU u doglednije vreme dati Srbiji status kandidata za èlanstvo.\nNa pitanje da li to znaèi da se za Srbiju postavlja novi uslov za èlanstvo u EU, što nije važilo dosad, uzvraæeno je da to mogu biti stavovi pojedinih èlanica Unije.\nU nezavisnim analitièkim centrima u Briselu ima mišljenja i da Velika Britanija, Nemaèka i Francuska, koje traže da Beograd "zarad evropske perspektive prizna realnost nezavisnog Kosova", upravo vrše najveæi moguæi pritisak na srpsku vlast da sa meðunarodnog to pitanje preseli u evropske okvire i u funkciju svoje evropske integracije.\nTakvo "popuštanje Srbije", raèunica je Londona, Berlina i Pariza, moglo bi možda pokolebati i zasad odluèno odbijanje pet èlanica EU da priznaju samoproglašenu nezavisnost u Prištini, prenosi Beta.\nDiplomate u EU su rekli da je ranije bilo reèi o tome da se Tadiæ i Eštonova sastanu na "radnoj veèeri" u Briselu, gde bi "Beograd oèigledno hteo da utvrdi koji su to zajednièki stavovi 22 èlanice EU koje jesu i pet onih koje nisu priznale nezavisnost Kosova".\nAli je ostvarljivije, kako je reèeno, da se moguæe približavanje stavova o rezoluciji o Kosovu razmotri u Strazburu, gde u utorak zasedaju Evropski parlament i Evropska komisija.\nMaja Kocijanèiè, predstavnica za štampu Eštonove, rekla je za Betu da je "Evropska unija razumela da Beograd želi da uskladi stavove s evropskom dvadesetsedmoricom oko rasprave u UN o Kosovu", pošto je predsednik Srbije Boris Tadiæ u tom cilju najavio dolazak srpskih zvaniènika u EU.\n"Mi smo i dalje u redovnim kontaktima sa Srbijom na svim nivoima", podvukla je Maja Kocijanèiè.\nTadiæ je prethodno izjavio da primedbe na predlog srpske rezolucije za raspravu u GS UN o Kosovu nisu došle iz institucija EU, veæ iz ministarstava inostranih poslova pojedinih zemalja èlanica Unije.\nTadiæ je juèe u Beogradu rekao šefu britanske diplomatije Vilijamu Hejgu da je Srbija spremna za kompromis o predlogu rezolucije o Kosovu koji je podnela Generalnoj skupstini UN, ali ne i da prizna nezavisnost Kosova.


[Intervju] Pavlović: Kao zajednica se udaljavamo od usvajanja evropskih vrednosti - Move.Link.Engage Conference 2021\nSedmi put po redu Beogradska otvorena škola organizuje konferenciju Move.Link.Engage, sa nepromenjenim ciljem promovisanja znanja, odgovornosti i poštovanja javnog interesa. Ove godine glavni fokus konferencije biće priče istinskih pokretača promena, onih aktivnih građana i građanki koji ne čekaju da neko drugi reši problem umesto njih, već uzimaju stvar u svoje ruke i grade bolje društvo. O ambijentu u kom danas rade aktivisti i organizacije civilnog društva, nivou saradnje sa predstavnicima vlasti, važnosti dijaloga za srpsko društvo, ali i stanju evropskih integracija razgovarali smo sa Vladimirom Pavlovićem, koordinatorom praktičnih politika u Beogradskoj otvorenoj školi.\nU fokusu ovogodišnje konferencija Move.Link.Engage. su društvo, građani i pokretači promena. Kakav je ambijent u kom danas rade aktivisti i organizacije civilnog društva?\nOrganizacije civilnog društva danas u Srbiji deluju u polarizovanom, ostrašćenom okruženju koje karakteriše sporadična saradnja sa organima javnih vlasti, odsustvo konstruktivnog dijaloga, zatvorenost na kritike i etiketiranje onih koji misle drugačije. U ovakvom sistemu neophodno je da razgovaramo i promovišemo primere dobre prakse i inspirativne i inovativne priče organizacija civilnog društva i aktivnih građana. Onih koji ne čekaju da drugi reše probleme umesto njih, već uzimaju stvar u svoje ruke, onih koji se ne plaše da istupe i pozovu na odgovornost, onih koji pokazuju da su male pobede uvod u velike - onih koji motivišu. Potrebno je da se stalno podsećamo, da su upravo organizacije civilnog društva igrale ključnu ulogu u demokratskim promenama i poslednjih nekoliko decenija bili lideri i nosioci ideje uspostavljanja evropskih vrednosti u ovoj državi.\nNaša je obaveza da kroz stvarne priče i uspehe ukažemo i još jednom naglasimo koliko su organizacije civilnog društva bitan segment za razvoj društva i dragocen resurs u rešavanju zajedničkih problema.\nKako ocenjujete nivo saradnje organizacija civilnog društva u Srbiji i javnih vlasti na polju kreiranja javnih politika koje su važne za život građana?\nIako postoje primeri dobre prakse kada je u pitanju dijalog i uključenost organizacija civilnog društva u relevantne procese, primetno je sužavanje prostora za delovanje kada govorimo o osmišljavanju javnih politika. Ovakvo stanje je najvećim delom odgovornost predstavnika javnih vlasti. Ovo je ocena koja se može naći u svim relevantnim izveštajima koji prate civilno društvo u Srbiji od Godišnjeg izveštaja Evropske komisije, Indeksa održivosti organizacija civilnog društva u Srbiji do Bertelsmanovog indeksa transformacije.\nU praksi ova saradnja varira u zavisnosti od sektora u kojima se sprovodi. Vidljiv je, međutim, trend u kome do ove saradnje dolazi samo u onim oblastima ili po onim pitanjima koja nisu politički osetljiva ili za koje pak organi javne vlasti ili političke elite procene da mogu pozitivno uticati na njihov imidž u javnosti.\nSa druge strane, na žalost, organizacije civilnog društva koje su kritički nastrojene prema vlasti, naročito u javnim politikama koje se tiču vladavine prava i zaštite i unapređenja ljudskih prava, izložene su različitim vrstama pritisaka. Svedoci smo neargumentovanih kampanja blaćenja u skupštinskim raspravama usmerenih ka pojedinim predstavnicima organizacija civilnog društva. U poslednje vreme primetna je i tabloidna kampanja kroz čije tekstove se iznose netačne, namerno izvrnute informacije o finansijskom poslovanju i aktivnostima dela civilnog društva.\nNa ovaj način se podriva legitimitet organizacija civilnog društva kao partnera i predstavnika građana u misiji koja bi trebalo da nam bude zajednička – kako da stvorimo demokratsko okruženje u kome ćemo partnerski da prepoznajemo i rešavamo probleme od javnog interesa.\nZašto je važna participacija organizacija civilnog društva i njihov dijalog sa vlastima u Srbiji? Kakvi su dometi stvarnog i iskrenog uključivanja OCD u reformske procese?\nMi živimo u krhkoj demokratiji i svedoci smo procesa preduge, nedovršene tranzicjie ka uređnom demokratskom društvu u kome postoje stabilne institucije, društvu koje baštini standarde i vrednosti vladavine prava i ljudskih prava. Pored toga, raspolažemo sa ograničenim resursima koji su u nesrazmeri sa nagomilanim izazovima sa kojima se suočavamo. Imajući sve ovo u vidu, nema prirodnijeg partnerstva do onog između organizacija civilnog društva i organa javne vlasti, a održivi dijalog je jedan od instrumenata za razvoj i unapređenje ovog partnerstva.\nDijalogom možemo najlakše doći do zajedničkog rešenja problema i prepoznavanja i korišćenja razvojnih potencijala zajednica u kojima živimo. Međutim, čak i kada se ne slažemo oko rešavanja problema, dijalog je taj alat koji nam omogućuje da kroz argumentovanu razmenu informacija dobijemo obrazloženje zašto naše rešenje nije prihvatljivo. Samo na ovaj način možemo da stvaramo osećaj zajedništva – jer znamo da će naše uvide neko zaista uzeti u obzir. Dijalog, takođe, utiče i na uspostavljanje koncepta odgovornosti za (ne)sprovođenje prihvaćenih rešenja i dugoročno pozitivno utiče na uspostavljanje međusobnog poverenja.\nBeogradska otvorena škola već skoro 30 godina, zajedno sa partnerima iz civilnog, poslovnog i javnog sektora gradi bolje društvo zasnovano na znanju, odgovornosti i javnom interesu. Upravo su ove vrednosti ono što bi trebalo da bude u srži svakog procesa – partnerstvo i saradnja kroz aktivnu participaciju.\nKako je zastoj u evropskim integracijama, nakon više od sedam godina pregovora, uticao na entuzijazam građana kada je u pitanju članstvo Srbije u EU?\nPrema poslednjim dostupnom istraživanju, ukoliko bi se sutra raspisao referendum za pristupanje Srbije EU bi bio svaki drugi građanin, dok bi 28,4 odsto glasalo protiv. I ovde je primetan trend opadanja podrške građana članstvu EU. Ovi procenti su, takođe, daleko ispod podrške koju su pokazali građani prilikom poslednjih talasa proširenja (od do 92, 46 odsto za na referendumu u Slovačkoj prilikom „big bang“ proširenja 2004. godine, 89,7 odsto za u Rumuniji na referendumu održanom 2003. godine i 66,7 odsto glasova za pristupanje Hrvatske EU na referendumu održanom 2012. godine). Interesantno je da, prema istom istraživanju, građani najviše očekuju od medija (gotovo trećina) i Vlade Srbije (sličan procenat) da ih informišu o EU – dva aktera u procesu za koje argumentovano možemo reći da nisu učinili sve što je u njihovoj moći da približe ideju evropskih integracija običnom građaninu, što govore i sama istraživanja javnog mnjenja.\nVelika podrška građana pristupanju Srbije EU je neophodna, pre svega, zbog potrebe da se preuzme zajednički napor i podeli odgovornost za suštinske promene (koje će u našem slučaju biti vrlo zahtevne i u pojedinim segmentima vrlo nepopularne) koje proces evropskih integracija donosi našem društvu. Podrška velike većine građana Srbije, takođe, predstavlja nedvosmisleni dokaz da kao zajednica prepoznajemo, razumemo, delimo i primenjujemo u praksi vrednosti i standarde javnih politika i pravnih tekovina EU. Moj je utisak da se kao zajednica, na žalost, polako udaljavamo od usvajanja evropskih standarda i vrednosti, ili barem stagniramo u ovom procesu. Baš zato je upravo na nama kao civilnom društvu dodatna odgovornost koji imamo u svakodnevnom radu – da evropske vrednosti budu integralni deo našeg društva i da ne odustajemo od ovog zahteva.\nZašto je proces evropskih integracija važan za razvoj građanskog društva u Srbiji? Da li građani vide prednosti članstva u Evropskoj uniji? Šta je potrebno da bi se prevazišao „zamor“ od proširenja? Da li za zastoj u pregovorima krivica leži na Srbiji ili Briselu?\nProces evropskih integracija je bitan za razvoj građanskog društva zato što donosi ono što nam nedostaje – uređeno, stabilno, podsticajno okruženje za rad civilnog društva koje se zasniva na uređenim institucijama koje deluju otvoreno, transparentno i inkluzivno u javnom interesu. Na ovaj način organizacije civilnog društva imaju priliku da se neometano bave svojim poslom i da budu aktivni partner organima javne vlasti, a ne pasivni akter reformskih procesa. Pored toga proces evropskih integracija podrazumeva doslednu primenu standarda vladavine prava i ljudskih prava koje omogućavaju organizacijama civilnog društva da bez problema vrše svoju funkciju uzbunjivača i pomnog pratioca svakog delovanja organa javne vlasti koje je je u javnom interesu i usmereno ka zaštiti, očuvanju i iskorišćavanju javnih dobara.\nA gde su tu građani? Prema rezultatima nekih ranijih istraživanja, ako pitate građane Srbije baš ta EU je ključni kočničar procesa kroz takozvanu politiku stalnog uslovljavanja. Toliko puta je ponovljena činjenica koju izgleda nikako ne možemo da prihvatimo - evropske integracije nisu cilj koji bi trebalo da pro forme bude na bilo čijoj političkoj agendi. One su referentni okvir koji za Srbiju i sve nas, njene građane nudi održiv i u praksi proveren i dokazan model za primenu standarda i dosezanje vrednosti neophodnih za funkcionisanje i stalni napredak moderne, demokratski ustrojene zajednice.\nČinjenica je postoji „zamor“ od proširenja i da ono već dugo nije prioritet na agendi EU. Nedvosmisleno je da je, u međuvremenu, sama EU propustila puno prilika u kojima je morala da podstakne dalji proces pristupanja i ohrabri dobre korake, ali i osudi te nešto konkretno i preduzme povodom svih onih postupaka političkih aktera i organa javne vlasti koji nas ne samo usporavaju, već i udaljavaju od članstva.\nOno što bismo morali svi da imamo na umu, takođe, je da ne pristupamo mi kao društvo EU zbog EU, nego zbog nas samih - zbog demokratičnijeg, uređenijeg i prevednijeg društva koje želimo. Ako je EU sinonim za reformu, onda one istinske promene moraju da počnu od nas samih.\nIntervju vodio: European Western Balkans\nAutor fotografije: Medija centar


Patrijarh Porfirije pozitivan na koronu - 11.01.2022, Sputnik Srbija\nSrpski patrijarh Porfirije pozitivan je na koronavirus i nalazi se na kućnom lečenju, saopštila je danas SPC. 11.01.2022, Sputnik Srbija\n"Njegova Svetost ima veoma blage simptome virusne infekcije, određena mu je odgovarajuća terapija i poštuje sve epidemiološke mere", navodi se u saopštenju. Dodaje se da je patrijarh putem elektronskih komunikacija u stalnom kontaktu sa saradnicima i administrativne poslove obavlja potpuno nesmetano. "Takođe, ne prestaje da molitveno podržava lekare i medicinsko osoblje u njihovom trudu, a posebno se moli za isceljenje svih koji su zahvaćeni epidemijom. Patrijarh izražava žaljenje što se javne manifestacije u kojima je trebao da učestvuje odlažu do daljeg", zaključuje se u saopštenju SPC.\nSrpski patrijarh Porfirije pozitivan je na koronavirus i nalazi se na kućnom lečenju, saopštila je danas SPC.\n"Njegova Svetost ima veoma blage simptome virusne infekcije, određena mu je odgovarajuća terapija i poštuje sve epidemiološke mere", navodi se u saopštenju.\nDodaje se da je patrijarh putem elektronskih komunikacija u stalnom kontaktu sa saradnicima i administrativne poslove obavlja potpuno nesmetano.\n"Takođe, ne prestaje da molitveno podržava lekare i medicinsko osoblje u njihovom trudu, a posebno se moli za isceljenje svih koji su zahvaćeni epidemijom. Patrijarh izražava žaljenje što se javne manifestacije u kojima je trebao da učestvuje odlažu do daljeg", zaključuje se u saopštenju SPC.


Ko sa kim do kraja i ko ima najbolji raspored u borbi za Ligu šampiona? Sve je otvoreno! - Admiral Bet SPORT\nKo sa kim do kraja i ko ima najbolji raspored u borbi za Ligu šampiona? Sve je otvoreno!\nMarko Đinđić Posted on 11. marta 2019. 12:35 11. marta 2019. 11:59\nDa li ste očekivali ovako zanimljivu situaciju u Premijer ligi na svim poljima?\nMančester Siti i Liverpul vode žestoku borbu za titulu – Liverpul je imao prednost tokom celog dosadašnjeg toka šampionata, koja je iznosila čak i devet bodova, ali je serija nerešenih rezultata došla glave "Redsima" i sada aktuelni šampioni imaju bod prednosti.\nPoslednjeplasirani Hadersfild i poslednjeplasirani Fulam su već prežaljeni i gotovo da je sigurno da će naredne sezone igrati u Čempionšipu, dok će se borba za opstanak voditi do poslednjeg kola – Kardif je prvi ispod crte sa 28 bodova, dok iznad njih dva više imaju Sautempton i Barnli, dok su Brajton i Kristal Palas sa 33, odnosno Njukasl sa 34 osvojena boda, za sada sigurni.\nNajzanimljivija borba očekuje nas za Ligu šampiona.\nTotenhem je trećeplasirani sa 61 bodom, Arsenal je četvrti sa bodom manje, a odmah iza su Mančester Junajted sa 58 i Čelsi sa 57, ali i utakmicom manje.\nKo sa kim do kraja i ko ima najveće šanse?\n"Pevci" su do pre samo nekoliko sedmica bili čak i kandidati za titulu iz senke, ali su nakon poraza od Barnlija i nerešene utakmice sa Arsenalom, poraženi i od Sautemptona i sada im umesto borbe za titulu sledi borba za Ligu šampiona.\nTotenhem će igrati četvrtfinale Lige šampiona, pošto su u poslednjem kolu kiksom milanskog Intera došli do osmine finala, gde su bez problema izbacili Borusiju Dortmund.\nNarednog vikenda neće igrati meč Premijer lige, pošto je njihov mali derbi Londona sa Kristal Palasom odložen, zbog obaveza Luke Milivojevića i ekipe u FA Kupu.\nOdmah nakon toga, na "Enfildu" gostuju Liverpulu, gde su "Redsi" veliki favoriti, pa će posle 31. marta i teškog gostovanja, sedmog aprila dočekati Brajton.\n13. aprila stiže Hadersfild, pa tu Totenhem mora da izvuče šest bodova.\nVeć 20. aprila idu u goste na "Etihad" i gostovanja kandidatima za titulu u teoriji ne mogu dobro da prođu po njih.\nNakon toga na "Vembli" stižu "Čekićari", pa sledi uvek neugodno gostovanje Bornmutu i Everton kod kuće u poslednjem kolu.\nVeoma težak raspored i Totenhem će imati veliki problem da zadrži mesto koje vodi u Ligu šampiona.\nDelovalo je kao da će "Tobdžije" pasti čak i na šesto mesto u jednom trenutku i tu ostati, s obzirom na formu protivnika, ali su se digli i sada su pobedom nad Junajtedom preuzeli četvrto mesto i sada se tek vidi koliko boli onaj promašeni penal Obamejanga u derbiju Severnog Londona.\nArsenal je u prvom meču osmine finala Lige Evrope poražen od Rena 3:1 u Francuskoj i videćemo koliko će Arsenal "nagaziti" u revanšu.\nZbog obaveza Vulvsa u FA Kupu neće ići odmah na teško gostovanje, već će prvi naredni ligaški meč odigrati prvog aprila, kada na "Emirate" stiže Njukasl.\nNedelju dana nakon toga idu na "Gudison", gde po tradiciji pobeđuju Everton, zatim sledi još jedno gostovanje, uvek neugodnom Votfordu.\nKristal Palas dolazi na "Emirate", posle londonskog derbija idu u goste Lesteru, i u poslednja dva kola im dolazi Brajton i gostuju Barnliju.\nSvakako da Arsenal na papiru ima lakši raspored od Totenhema, ali to je Engleska i nikad se ne zna kako će koji tim biti raspoložen na svom stadionu.\nOd kada je Ole Gunar Solskjer preuzeo kormilo, Junajted je imao seriju nepobedivosti u ligi, koju je Arsenal prekinuo u vikendu koji je za nama.\nNeverovatan skok sa šestog mesta, gde su već bili otpisani i poslati u Ligu Evrope naredne sezone, do četvrtog mesta, koje su doduše sada izgubili, za to je potrebno skinuti kapu norveškom stručnjaku.\nŠokantnom pobedom na "Parku Prinčeva" sa rezervnim timom došli su do četvrtfinala Lige šampiona.\nDa li će se više skoncentrisati na Evropu ili ligu, zavisi i od protivnika.\nJunajted takođe učestvuje i u FA Kupu, gde za vikend gostuju Vulvsima, pa je pitanje koliko će igrači moći da izdrže ovaj ritam.\nU ligi im dolazi Votford, nakon čega ponovo gostuju Vulvsima, i onda dolazi Vest Hem, posle čega sledi gostovanje Evertonu\nNakon toga kreće težak raspored – u dva kola na "Old Traford" dolaze Čelsi i Mančester Siti.\nU poslednja dva kola gostuju Hadersfildu i dolazi Kardif, što bi trebalo da budu lakih šest bodova.\nSve je otvoreno za Junajted i to na tri fronta.\nEkipa Mauricija Sarija jedan je od glavnih kandidata za osvajanje Lige Evrope.\nDeluje da su sve rešili u prvom meču, pa sada mogu da se skoncentrišu na ligu do četvrtfinala.\nImaju težak raspored – gostuju Evertonu, a posle toga idu Kardifu u Vels, koji se bori za opstanak i može biti nezgodan rival.\nVest Hem dolazi na "Bridž" nakon dva gostovanja, a nakon londonskog derbija idu u goste Liverpulu.\nPosle Barnlija na domaćem terenu, sledi još jedno pakleno gostovanje, koje može mnogo toga da odluči – idu Junajtedu na "Old Traford".\nU poslednja dva kola dolazi im Votford i gostuju "Lisicama" na zatvaranju.\nČelsi ima definitivno najteži raspored.\nKoja dva tima će igrati Ligu šampiona, a ko će u Ligu Evrope?\nTagovi : arsenal, čelsi, foto, mančester junajted, premijer liga, totenhem, video\nBenzema nema dilemu: Hoću da Solari ostane\nPlatini ne voli tehnologiju: VAR je protivnik fudbala


Više od 600 nekadašnjih pitomaca stiglo u Bileću | Herceg Televizija Trebinje\nViše od 600 nekadašnjih pitomaca stiglo u Bileću\nPitomci nekadašnje Škole rezervnih oficira pješadije, njih oko 600, stigli su danas, deseti jubilarni put, iz svih krajeva bivše Jugoslavije na druženje u bilećkoj kasarni.\nOkupljene je u ime lokalne uprave pozdravio menadžer opštine Bileća Mihajlo Vujović koji im je poželio dobrodošlicu i istakao da ih Bilećani, kao i uvijek, rado dočekuju.\nOn je rekao da Bilećani pitomce nekadašnje škole rezervnih oficira popularno nazvane "Bilećanci" doživljavaju kao ozbiljan sopstveni privredni, kulturni i prijateljski resurs.\nKomandant kasarne "Bilećki borci" pukovnik Nebojša Ivezić pozdravio je pitomce u ime Drugog pješadijskog bataljona Oružanih snaga BiH, te ocijenio da je ova škola rezervnih oficira bila životna škola, za što je dokaz da su njeni pripadnici postigli najviša priznanja i uspjehe u svojoj službi.\nNajstariji pitomac ove godine je osamdesetpetogodišnji Slobodan Belošević koji je bio pripadnik druge klase bilećke Škole rezervnih oficira.\nPrema njegovim riječima, za Bileću ga vežu lijepe uspomene, iako mu je ova Škola ostala upamćena i po gvozdenoj disciplini.\nPitomci nekadašnje Škole rezervnih oficira će, kao i prethodnih godina, prodefilovati bilećkim ulicama i posjetiti Sajam bilećkih proizvoda i stvaralaštva koji će biti otvoren danas u 13.00 časova.


PC-jevci žele MacOS X\nPrema peticiji objavljenoj na web stranici OS X on Intel, sve više korisnika personalnih računara zasnovanih na Intel-ovoj x86 generaciji čipova (za mlađe posetioce objašnjenje: tu, između ostalog, spadaju svi Pentium-i) želelo bi što pre da vide verziju najnovijeg Apple-ovog operativnog sistema na svojim mašinama.\nMacOS X, o kojem je reč, zapravo je posebna varijanta Unix operativnog sistema, sa izuzetnim Aqua korisničkim interfejsom, te nizom izuzetnih mogućnosti, do sada neviđenih na operativnim sistemima za personalne računare.\nZa sada je peticiju potpisalo već više od 13.000 posetilaca koji kod kuće imaju PC, a želeli bi da instaliraju novi MacOS X umesto Windows-a.\nPrema tome, kompanija Apple bi mogla da zaradi najmanje 395.000 dolara ako bi napravila Intel verziju svog Unix-a za Mac. S obzirom da broj Windows-nezadovoljnika verovatno nije iscrpljen brojem potpisanih na pomenutoj peticiji, nije teško pretpostaviti da bi zarada Apple-a mogla da bude i daleko veća…


Kako EU finansira “kvantne skokove” u Srbiji - EU Delegacija u Srbiji\nKako EU finansira “kvantne skokove” u Srbiji\nBy Jovan objavljeno\t 11/01/2016 Projektne aktivnosti, Uspešne priče\n“Nama u BioSensu su evropska sredstva promenila zivot. Mi sada ovde imamo 50 mladih ljudi, od toga 30 doktora nauka, koji bi svi bili u inostranstvu da nije bilo sredstava Evropske unije”. Ovako profesorka Vesna Crnojević-Bengin, predsednica Instituta BioSens Univerziteta u Novom Sadu opisuje efekte koje su projekti Evropske unije imali na rad te institucije.\nInstitut, smešten u modernoj centralnoj zgradi novosadskog univerziteta, danas zapošljava 68 istraživača koji se bave uvođenjem naprednih IT (informacionih tehnologija) u poljoprivredi, bezbednosti hrane, ekologiji, zaštiti životne sredine i šumarstvu. Počeo je 2006. godine kao BioSens centar koji je osnovala “grupa istraživača, naučnika entuzijasta na Fakultetu tehničkih nauka – elektroničara i eksperata za telekomunikacije. “U početku nas je bio samo troje; to je bila organizaciona jedinica Fakulteta. Smatrali smo da znanja koja imamo treba da stavimo u funkciju zajednice i, prirodno, pošto smo u Vojvodini, fokus je bio primena naših znanja u poljoprivredi”, kaže pofesorka Crnojević-Bengin.\nOd tada do danas, kroz projekte Evropske unije, BioSens je dobio više od 10 miliona evra bespovratnih investicija i prerastao u međunarodno priznati institut. Daleko je najuspešniji učesnik iz Srbije u program FP7 sa čak 14 realizovanih projekata. Njegova predsednica taj put opisuje kroz “tri kvantna skoka”.\nPrvi projekat EU koji su dobili – “Agrosens: Precizna poljoprivreda”, istovremeno i prvi sprski projekat u okviru FP7 programa (Sedmog okvirnog programa za istraživanje i razvoj), bio je prvi “kvantni skok”. U projektu vrednom milion evra, po trećina sredstava bila je namenjena za novu opremu, zapošljavanje ljudi i umrežavanje i diseminaciju. Po rečima Crnojević-Bengin, izuzetno je važno bilo umrežavanje, pa su kao rezultat tog prvog projekta i tog netvorkinga došli svi kasniji EU projekti.\n“Dobili smo opremu, došli su naši ljudi povratnici iz inostranstva da rade sa nama, a domaći stručnjaci su putovali u inostranstvo i mi smo odjednom shvatili benefite koje donosi evropski pristup istraživanjima i njihov odnos prema nauci, jer istraživanja su i individualni i grupni rad”. Ona navodi kao važno i što su rad BioSensa podržali Univerzitet I pokrajinske vlasti.\nI drugi “kvantni skok” ostvaren je uz donaciju EU, takođe kroz program FP7: kroz projekat Inosens, 2013. godine dobili su tri miliona evra za jačanje centra. Tim sredstvima otvorene su laboratorije jedinstvene u regionu, pa i u Evropi, a pokrivaju šest naučnih disciplina – nano tehnologiju, mikroelektroniku, daljinsku detekciju i GIS sisteme, mehatroniku, robotiku… U njima tada radi već 60 ljudi koji u punoj meri ostvaruju osnovnu ideju Centra: primenu informacionih tehnologija u poljoprivredi. BioSens time sinergijski razvija dva sektora sa, po nekim ocenama, najviše potencijala u Srbiji: IT i poljoprivredu. Kroz naučna istraživanja usmerena ka preciznoj poljoprivredi, ali i kroz posebno osmišljen program transfera naučnih rezultata u poljoprivredu, BioSens pruža podršku razvoju održive poljoprivrede.\nMikro i nanoelektronska laboratorija – LTCC\nTako u okviru projekta “smart dust” – pametne prašine – u odeljenju za mikro i nanotehnologiju, rade na senzorima koji bi bili “tako mali i jeftini da mogu da se bacaju” a koji bi merili i slali podatke o stanju useva – svake stope zemljišta, uslovima, mogućnostima sejanja…\n“Osnovni problem u poljoprivredi je varijabilnost zemljišta i potrebno je kombinovati vise tehnologija da biste što više dobili . Da biste dali informacije poljoprivrednicima šta treba da urade da bi više zaradili, morate da oportunistički dođete do podataka o samom usevu. Ovakav jedan sistem će omogućiti državi da ima alat kojim u svakom trenutku zna šta je na svakom metru posejano, može da se radi predvidjanje prinosa, ali i cena nekih kutura. Sa druge strane, poljoprivreda postaje interesantna mladim ljudima, oni su sada farmeri sa tabletom u rukama koji dobijaju ciljane savete i imaju veći prinos”, objašnjava profesorka Crnojević-Bengin.\nNa taj način, poljoprivreda postaje tehnološki “opismenjena”, a uz takav multidisciplinarni pristup njena efikasnost (prinosi u odnosu na ulaganja) može da se poveća do 30 odsto, ocenjuje ona.\nBioSens je osnovao i prvu evropsku Živu laboratoriju za preciznu poljoprivredu (i prvu živu laboratoriju bilo koje vrste u Srbiji) koja uključuje relevantna domaća mala i srednja preduzeća, kompanije, poljoprivrednike, donosioce odluka i druge korisnike, sa ciljem da se istraživanja na BioSensu usmere ka rešavanju njihovih konkretnih potreba. BioSens je tako kroz EU projekat Fractals omogućio da 13 srpskih malih i srednih oreduzeća dobiju bespovratna sredstva u ukupnom iznosu od 1.7 miliona evra, za razvoj inovativnih proizvoda koji primenjuju “internet budućnosti” u poljoprivredi.\nKao rezultat uspešnih evropskih projekata, u aprilu 2015. Centar je prerastao u Institut i to je “treći kvantni skok”: u konkurenciji od skoro 200 naučnih institucija iz cele Evrope, Institut BioSens je u najprestižnijem evropskom Teaming pozivu, u okviru programa Horizon 2020, osvojio projekat ANTARES. Taj projekat predviđa investiciju od 28 miliona evra za prerastanje Instituta u Evropski centar izvrsnosti – fokalnu tačku istraživanja u čitavom regionu i jednu od vodećih evropskih naučnih institucija koja će doprineti ubrzanom privrednom rastu zemlje. Predviđeno je osnivanje ukupno 9 takvih centara, a BioSens je jedina institucija izabrana izvan EU.\n“U okviru projekta moramo da dokažemo da smo nezavisna innstitucija i to je bio signal državi da nas osnuje kao Institut. Mi smo dobili fazu 1 i to je 500.000 evra za razvoj biznis plana centra izuzetnosti, koji će uključivati investicije ali i rezultate jer osnovni cilj je da se kroz nauku ubrza razvoj odredjenog dela Evrope”, priča profesorka Crnojvić-Bengin.\nPred BioSensom je faza 2, konkurs na kome Evropska komisija odlučuje da li će postati evropski centar izuzetnosti. U toj fazi, Komisija insistira na saradnji sa nacionalnim institucijama: od predviđenih 28 miliona evra, polovinu će obezbediti Komisija a drugih 14 miliona država kroz kredit Evropske investicione banke.\n“Iz sredstava koje daje Evropa trebalo bi da se zaposli još 100 novih istraživača. Istraživanja koja mi radimo su značajna i za evropsku poljoprivredu. Optimistični smo”, kaže predsednica Instituta BioSens. Odluka, koja će možda biti novi kvantni skok za BioSens, ali ovoga puta i za Srbiju, očekuje se krajem 2016. godine.


Nikita Mihalkov održaće pristupnu besedu u SANU prilikom dolaska na Fest\nČuveni ruski reditelj je za inostranog člana Srpske akademije nauka i umetnosti izabran krajem prošle godine\nNikita Mihalkov / Profimedia\nRuski reditelj Nikita Mihalkov trebalo bi da 28. februara ili početkom marta održi pristupnu besedu u Srpskoj akademiji nauka i umetnosti (SANU), najavio je akademik Zoran Popović.\nPredstavljajući redovan program dešavanja u SANU do aprila, Popović je rekao da bi Mihalkov trebalo da, prilikom dolaska u Beograd na FEST, govori u SANU, u čije redove je kao inostrani član izabran krajem prošle godine.\nOtvorena Smotra novog italijanskog filma u Kinoteci: Deset briljantnih ostvarenja različitih žanrova\nSeka Sablić u drami koju je režirao njen sin: Priča o večitoj mržnji koja potiče od različitosti (FOTO)\nKako kaže, nekoliko novoizabranih akademika će od maja održati svoje inauguralne govore u SANU, a jedan od njih, dopisni član reditelj Slobodan Šijan će 9. marta imati svoj masterklas u akademiji u okviru "Susreta sa stvaraocima".\nOd drugih aktivnosti SANU, Popović je najavio za 25. februar naučni skup "Ekonomski, svojinsko-pravni i demografski aspekti kosovsko-metohijskog pitanja", koji treba da doprinese proširenju saznanja potrebnih za kvalifikovano odlučivanje u procesu rešavanja kosovskometohijskog pitanja.\nSlobodan Šijan / AtaImages / Mateja Stanisavljevic\nIzložba "Neslađe u pokretu - Istraživanje arheološkog lokaliteta Vinča - Belo Brdo" predviđena je za april u SANU i prikazaće "multidisciplinarna istraživanja lokaliteta, kao i savremene metode i digitalne alate očuvanja i zaštite" te baštine.\nPopović je rekao da se u skladu sa merama i okolnostima nastavlja sa muzičkim programom u SANU, gde će do uskršnjih praznika biti održano 29 koncerata.\nNikita Mihalkov FEST SANU Pristupna beseda Nikite Mihalkova u SANU Srpska akademija nauka i umetnosti


Istina o ženidbi kralja Petra II Karađorđevića\nPočetna / Da li ste pročitali ove knjige? / Istina o ženidbi kralja Petra II Karađorđevića\nIstina o ženidbi kralja Petra II Karađorđevića\nPredgovor knjizi „Ženidba Kralja Petra II prema britanskim dokumentima“, autor Kosta St Pavlović, prvo izdanje „Naše delo“, London 1976. - VIDI PREDGOVOR\nMaja 2013. godine, srpska štampa donosi dosta informacija vezanih za ovaj događaj iz života poslednjeg jugoslovenskog kralja Petra II Karađorđevića. Objavljivanje na sajtu Predgovora profesora Radoja Kneževića knjizi Koste St Pavlovića „Ženidba kralja Petra prema britanskim dokumentima“ ima za cilj da posetioce sajta obavesti iz pera savremenika kako je to zaista bilo. O Radoju Kneževiću više na linku sajta: "Knjige koje govore"\nNa istu temu možete pročitati i članak urednika sajta Dragoslava Simića pod nazivom „Engleska mirođija u srpskoj čorbi“ objavljen u nedeljniku „Čiode“ /koji je izlazio u Kanadi/, štampan 2007. godine, pisan prema tekstu profesora Radoja Kneževića. Više na linku: Promocije - "Engleska mirođija u srpskoj čorbi"\nIzvinjavamo se čitaocima koji će zapaziti da su pojedine rečenice u tekstu PREDGOVORA Radoja Kneževića podvučene olovkom ili neki pasusi apostrofirani. Razlog je u tome što smo skenirali antikvarno izdanje knjige koja je već bila „obeležena“ bez želje da time utičemo na stavove posetilaca sajta.


Pogoršanje epidemiološke situacije pojačalo kontrole u Srpskoj - Top Portal\nNaslovnica Vijesti BiH Pogoršanje epidemiološke situacije pojačalo kontrole u Srpskoj\n“Cilj inspekcije primarno nije kažnjavanje, već zaštita zdravlja i života građana. U prethodnom periodu nastojali smo djelovati preventivno kada god je to bilo moguće, savjetovati subjekte o mjerama koje trebaju poštovati i ukazivati na značaj njihovog pridržavanja”, saopšteno je iz Inspektorata Srpske.\n“Očekujemo i od lokalnih zajednica da većim intenzitetom angažuju svoje kapacitete. Dolazak inspektora privredni subjekti mogu očekivati u bilo koje doba dana, u radne dane, ali i dane vikenda”, navodi se u saopštenju.\n“Pozivamo privredne subjekte da ostanu odgovorni u poštovanju preventivnih mjera, da se ne izlažu riziku od kažnjavanja, da svoj rad organizuju u skladu sa datim preporukama i na taj način daju svoj doprinos u borbi protiv virusa korona”, navodi se u saopštenju.\nPrethodni članakSIPA oduzima dokumentaciju iz Američkog univerziteta u BiH\nNaredni članakUhapšeni zbog sumnje da su uzeli 10.000 evra od majke da bi joj sina “izvukli” sa robije


MANS u krivičnoj prijavi ponudio nedvosmislene dokaze\nNalazite se ovdje:Početna»Krivične prijave»MANS u krivičnoj prijavi ponudio nedvosmislene dokaze\nKrivične prijave, Saopštenja za medije, Urbanizam 10/11/2011\nMANS je juče podnio krivičnu prijavu protiv Žarka Pavićevića zbog sumnje da je u postuku dodjele ugovora na izgradnji nadvožnjaka u Baru, zloupotrijebio službeni položaj i favorizovao podgoričku kompaniju Bemax. Iako je MANS u krivičnoj prijavi ponudio nedvosmislene dokaze, koje je prezentovao i javnosti, niti Pavićević, niti vlasnik Bemaxa, Veselin Kovačević, nisu niti jednom riječju demantovali bilo koji od njih.\nOno sto je nemogće demantovati jeste činjenica da je u javnom pozivu stajalo da za ovaj posao neće biti avansnih plaćanja, kao i da se tada nije pominjala Direkcija za saobraćaj kao sufinansijer posla. U svim dokumentima do kraja završetka tendera je stajalo da je naručilac posla Opština Bar, te da su kompletna sredstva obezbijeđena u budžetu Opštine. Dva mjeseca nakon okončanja tenderskog postupka i odabira Bemaxa, Žarko Pavićević sklapa ugovor o sufinansiranju sa Direkcijom za saobraćaj, a istog dana i ugovor o izvođenju radova sa Bemaxom kojim se ovoj kompaniji odobrava avans.\nNiti jedna druga kompanija nije mogla znati da je Direkcija za saobraĆaj sufinansijer, te da postoji mogućnost avansnog plaćanja jer je u pozivu i tenderskoj dokumentaciji izričito stajalo da avansnog plaćanja neće biti.\nPitanje je takođe zbog čega je Direkcija morala ući u ovaj posao, ukoliko su sredstva obezbijeđena u budžetu Opštine Bar, kako se navodi u svim dokumentima, i to tek nakon sto je završen tender i izabran Bemax.\nTakođe, postoji osnovana sumnja da je Opština svjesno usla u posao uz neriješene imovinsko-pravne odnose na trasi nadvožnjaka, čime je obesmišljen rok izvođenja radova kao kriterijum za odabir Bemaxa za najpovoljnijeg izvođača radova.\nPored toga, Opština nikada nije saopštila za koliko je tačno probijen rok definisan ugovorom, niti je bilo ko platio penale zbog kašnjenja od preko pola godine. Nije poznato da li je ukupno kašnjenje uzrokovano samo imovinsko-pravnim odnosima ili je i Bemax kasnio sa izvođenjem radova, te da li će bilo ko u Opštini odgovarati zbog tendera koji je raspisan bez prethodno stvorenih preduslova na terenu.\nKoliko je sve bilo po zakonu i transparentno, govori i činjenica da je su Žarko Pavićević i Veselin Grbović svečano otvorili nadvožnjak a da prethodno nije bila pribavljea upotrebna dozvola, kao i da je sam nadvožnjak veći dio vremena Opština gradila bez građevinske dozvole, što je takođe krivično djelo.\nNakon svega pomenutog, postoji osnovana sumnja da je Pavićević otvoreno favorizovao Bemax, te da je zajedno sa Direkcijom za saobraćaj svjesno obmanuo ostale učesnike na tenderu kako bi Bemax prvo dobio posao, a zatim imao i povoljnije uslove ugovora.\nGotovo da više nema sumnje da je Žarko Pavićević nesposoban da na zakonit način upravlja Opštinom Bar i njenim finansijama, te ovim putem još jednom apelujemo na tužilaštvo i policiju da ubrzaju istragu u slučaju Pavićević kako bi se spriječile dodatne štete po javni interes, te eventualni uticaj na dokaze i svjedoke.\nBemax Longrun Invest Nelegalna gradnja Opština Bar urbanizam Žarko Pavićević ZIB\nPredhodni članakNova krivična prijava protiv barskog gradonačelnika\nSlijedeći članak Bemax privilegovan i kod Direkcije javnih radova?


Naslovna · Film · Tom Kruz kao jedan od najvećih američkih prevaranata\nFilmovi zasnovani na istinitim pričama, naročito kada su protagonisti simpatični antiheroji, odlično prolaze kod publike. Upravo jednog takvog igra Tom Kruz u novom ostvarenju “Beri Sil – Američki original” o pilotu i prevarntu kog angažuje CIA.\nNa veliko iznenađenje njegove žene Lusi (igra je Sara Rajt Olsen ), šarmantni preduzetnik je stigao od veoma cenjenog pilota TWA kompanije do ključne figure jednog od najvećih skandala u modernoj istoriji. Od razmene oružja i zarobljenika, do obučavanja vojnih snaga centralno i južnoameričkih država, Beri postaje heroj koji radi protiv sistema.\nMeđutim, u pola noći oni se selile iz Baton Ruža, Luizijana, u Menu u Arkanzasu. CIA je pomogla Beriju da u Meni napravi bazu za svoje operacije, daleko od očiju države i federalnih vlasti ali on mora zauzvrat d aim pomogne.\nFilm premijeru ima 30. avgusta, prenosi Blic.\nBy Alan Ford, Tom Kruz,\nSnimanje filma “Mission: Impossible 6” može da počne\nTom Kruz igra u novoj verziji filma “The Mummy”\nTom Kruz napušta sajentologiju\nTom Kruz u nastavku filma „Top gan“


Porodični izlet u zoo vrtu – Zoo Palic\nPorodični izlet u zoo vrtu\nPovodom proslave Dana Grada, od 29.08. do 01.09., u Zoološkom vrtu na Paliću organizovane su kreativno-likovne radionice pod nazivom “Porodični izlet u zoo vrtu”. U radionici su mogli da učestvuju svi koji su tih dana posetili zoološki vrt, a prvenstveno deca sa svojim roditeljima ili bakama i dekama.\nNeophodno je bilo da se tim sastoji od starijih koji su radili zahtevnije postupke i mlađih koji su radili lepši i zanimljiviji deo, da bi na kraju zajedno stvorili “životinjicu” koju su poneli kući kao finalni proizvod nastao zajedničkim snagama.\nUrbani i užurbani način života nameće da porodica provodi sve manje vremena zajedno, s toga su deca željna druženja sa roditeljima. Pravo mesto da se slobodno vreme iskoristi na pravi način jeste Zoološki vrt u kojem će se i deca i roditelji lepo provesti. Upravo zbog toga je cilj da se podrži porodica kao stub društva.


Dečaci sve češće ulaze u pubertet već sa 9 godina – Nadlanu.com\nDečaci sve češće ulaze u pubertet već sa 9 godina\nObjavljeno 7. feb 2013. / 14:56:06\nNekada su prve mutacije u glasu dečaka počinjale da se javljaju oko trinaeste godine, dok se danas sve češće javljaju i do dve godine ranije, pokazalo je istraživanje sprovedeno od strane britanskog Edž Hil univerziteta u Lankaširu, prenosi „Daily Mail“.\nDokotri još uvek nisu u mogućnosti da precizno utvrde šta je uzrok ranom ulasku u pubertet. Nedavno objavljena studija sprovedena od strane Američke pedijatarijske akademije pokazala je da belci sve češće ulaze u pubertet sa deset a Afroamerikanci sa devet godina.\nMeđutim, za razliku od devojčica kod kojih promene postaju vrlo brzo vidljive, kod dečaka je ulazak u pubertet prilično fizički nevidljiv. Prvi znaci u promeni izgleda javljaju se tek nakon izvesnog vremena, što može predstavljati problem za roditelje koji ne mogu uvek da uvide promene kod svog deteta.\nSavetnica i endokrinološkinja dr Tabita Randel takođe smatra da je pred roditeljima sve teži zadatak jer je prvi pouzdani pokazatelj ulaska u pubertet rast testisa, o čemu je deci neprijatno da razgovaraju.\nOna dodaje da se u nekim slučajevima dečaci teže nose sa promenom rasploženja nego devojčice jer ih testosteron čini agresivnijim .\nIstraživanje Američke pedijatarijske akademije koje je obuhvatilo oko četiri hiljade američkih dečaka pokazalo je da kao jedan od mogućih razloga za raniji ulazak u pubertet može biti smanjena fizička aktivnost, a time i povećanje kilaže kod sve većeg broja dečaka.


"ČUVAM TE": SEDAM MINISTARSTAVA NA DIGITALNOJ PLATFORMI ZA BORBU PROTIV NASILJA - TV ZONA PLUS - HD\nWednesday, 1 December, 2021 Monday, 10 January, 2022 4 min read Redakcija TV Zona Plus\nU cilju zaštite od zlostavljanja, zanemarivanja, nasilja i eksploatacije dece sedam ministarstava i Kancelarija za IT i eUpravu biće povezani putem platforme ”Čuvam te” na kojoj će sve nadležne institucije, na jednom mestu, pratiti svaku prijavu nasilja i tok njenog rešavanja.\nProtokol o pružanju međusektorskih usluga putem tog softverskog rešenja danas su u Vladi Srbije potpisali ministar prosvete, nauke i tehnološkog razvoja Branko Ružić, ministarka za rad, zapošljavanje, boračka i socijalna pitanja Darija Kisić Tepavcćević, ministar zdravlja Zlatibor Lončar, ministar za brigu o porodici i demografiju Ratko Dmitrović i direktor Kancelarije za IT i e-Upravu Mihailo Jovanović.\nPotpisnici dokumenta su i Ministarstvo unutrašnjih poslova, Ministarstvo pravde i Ministarstvo trgovine, turizma i telekomunikacija.\nPlatforma će omogućiti da svaka prijava nasilja bude adekvatno evidentirana i da u svakom trenutku bude dostupan status prijave, njen tok i, ukoliko predmet nije završen, koji je razlog za to.\n”Suština je da postoji jedno mesto gde se skupljaju podaci i da se odmah reaguje na prijavu. To nije samo mesto da se prijavi posledica nasilja, već i da se prijave i podele informacije o različitim vrstama nedoumica”, rekla je ministarka posle potpisivanja Protokola.\n”Naš zadatak je da čuvamo i štitimo svu decu i ova platforma znači da imaju kome i gde da se obrate ako dođe do bilo kakvog oblika zlostavljanja i zanemarivanja”, rekla je Kisić Tepavčević.\nNaglasio je da postoji kontinuirani rad svih resora na preveniranju nasilja u školama, a da je platforma ”Čuvam te” stepenik više u toj saradnji.\n”Danas je uokviren i olakšan put i model da sve što može da se dogodi, preveniramo na vreme”, rekao je Ružić.\nDirektor Kancelarije za IT i e-Upravu Jovanović naveo je da je platforma ”Čuvam te” namenjena deci, učenicima, roditeljima, prosvetnim radnicima, kao i da će je koristiti i zaposleni u državnoj upravi i lokalnim samoupravama.\n”Ovo softversko rešenje ćemo vrlo brzo pustiti u produkciju će omogućiti da svaku prijavu nasilja adekvatno evidentiramo i da u svakom trenutku budemo sigurni koji je status prijave”, naveo je Jovanović.\nJovanović je naveo da su definisane procedure o koracima nakon prijave nasilja i da će biti pretočene u digitalnu kominukaciju i razmenu informacija ne samo između ministarstava već i škola, centara za socijalni rad, policijskih stanica.\n”Jedan aspekt je, recimo, nasilje u školama i ne želimo da se to zaustavi na odgovornosti direktora škole i razrednog starešine već da se prijava za nasilje prati u celom sistemu – kroz socijalnu zaštitu, kroz brigu o porodici sa decom, kroz Ministarsvo zdravlja, ako treba i kroz MUP”, rekao je Jovanović i pozvao zainteresovane da posete platformu na adresi cuvamte.gov.rs.\nPlatforma ”Čuvam te” uspostavljena je u martu ove godine kao prva nacionalna platforma za sva pitanja zaštite i prevencije različitih oblika nasilja nad decom.\ndigitalna platforma, E uprava, nasilje, protokol, softver, vršnjačko nasilje\nSVETSKA BERZA KONTROLIŠE CENU SRPSKOG HLEBA – GRADSKE PRIČE 01.12.2021


Serija A - Grosov košmaran debi, Beloti i Berenger razbili "rukometaše" iz Breše! - Sportske.net\nUbedljiv trijumf "Bikova" na gostovanju.\nNa pomolu revolucija u Seriji A, uskoro pravilo koje će promeniti fudbal?"Kalčo" ponovo oseća ljubav publike, nikad bolje brojke!Serija A - Tomović i društvo zaustavili Napoli, Okaka naljutio "boginju", Udineze "izvukao" sedmicu!Gatuzo se vraća u Seriju A!Serija A - Sjajni Kaljari u strašnoj seriji, Kolarov bez pobede na jubileju, "Bikovi" pali u Udinama\nBreša je u okviru 12. kola Serije A dočekala Torino, gosti su odneli ceo plen, slavili su sa veoma ubedljivih 0:4 (0:2).\nPoveli su u 17. minutu, Ćistana je igrao rukom u svom kaznenom prostoru, da bi Beloti precizno izveo udarac sa kreča.\nSamo devet minuta kasnije, Mateju igra rukom u kaznenom prostoru Breše, a sudija Guida uz pomoć svojih kolega iz VAR sobe dodeljuje još jedan jedanaesterac gostima, Beloti je ponovo bio precizan za 2:0.\nU 41. minutu novi peh za Brešu, pomenuti Mateju dobija drugi žuti karton, te je domaćin ostao sa igračem manje pred odlazak na odmor.\nGosti su to iskoristili da upišu još ubedljiviji trijumf, rezervista Berenger je u 75. i 81. minutu zatresao mrežu domaćina za konačnih 0:4 na "Rigamontiju".\nSaša Lukić je proveo 67 minuta na terenu u dresu pobedničkog sastava.\nTako je Fabio Groso upisao težak poraz na debiju na klupi Breše, koja je pretposlednja na tabeli sa samo sedam bodova.\nTorino na 11. mestu sa duplo više osvojenih bodova od današnjeg rivala.


20.11.2015 u 08:16\nNikolići nisu u zagradi\nAko vikend-kuće sinova predsednika Srbije Tomislava Nikolića na Savi, uzvodno od Bloka 45, ne budu srušene, teško da će ministarka Zorana Mihajlović moći da se odbrani od optužbi da je najnoviji zakon o legalizaciji skrojen po meri osnivača i prvog lidera Srpske napredne stranke. Bez obzira na to što bi eventualno „spasavanje” kuća Radomira i Branislava Nikolića značilo spas i za mnoštvo drugih nelegalnih objekata na tom i sličnim mestima uz vodotokove, motiv za donošenje baš ovakvog zakona opozicija je odmah našla u želji da se izađe u susret porodici Nikolić i rođacima, kumovima i prijateljima drugih predstavnika vlasti...\n30.10.2015 u 22:00\nOtpremnine u „Telekomu” 1000 evra po godini staža\nZaposleni u „Telekomu” koji odluče da napuste tu kompaniju po dolasku novog gazde mogu se nadati otpremni od 1.000 evra po godini staža, nezvanično saznaje „Politika”. Za socijalni program opredeljeno je oko 70 miliona evra, mada neki izvori tvrde da bi taj iznos mogao da dogura i do 200 miliona evra.\n18.10.2015 u 16:00\n„Adria medija grupa” osnovala je pre tačno mesec dana dve nove kompanije. Ćerke firme: „Adria medija solušn” i „Adria medija invest” osnovane su 18. septembra, a njihov zastupnik je Aleksandar Rodić. Prema podacima Agencije za privredne registre ovi privredni subjekti nalaze se na istoj adresi na kojoj je „redakcija Kurira” – Vlajkovićevoj 8. Šta porodica Rodić smera s dve nove kompanije nije...\n11.10.2015 u 22:00\nKada sam rekao da ću biti poslednji direktor Agencije za privatizaciju nisam mislio da ću biti smenjen. Ovako se na prvoj, moguće i poslednjoj, konferenciji za novinare, obratio Ljubomir Šubara. Dok ministar privrede tvrdi da ga je udaljio sa posla jer je imao brojne propuste u radu, Šubara tvrdi da je to lični obračun Željka Sertića sa njim i da je stradao jer nije želeo da ispunjava „njegove želje i...\n06.10.2015 u 18:05\nPremijer Aleksandar Vučić juče je praktično demantovao vladinu Komisiju za davanje saglasnosti za novo zapošljavanje time što je negirao da je 9.000 ljudi dobilo posao u javnom sektoru dok je na snazi bila zabrana zapošljavanja. Takve informacije nazvao je besmislenim i netačnim, tvrdeći da je u svim ministarstvima i javnoj administraciji smanjen broj zaposlenih. Ujedno je i najavio još otpuštanja....\n01.10.2015 u 22:00\nMinistarstva su konačno juče završila analizu o tome koliko ima prekobrojnih u javnom sektoru. I dva poslednja izveštaja juče u podne su stigla u Ministarstvo državne uprave i lokalne samouprave. Prema saznanjima „Politike” ukupan broj viškova ne odudara mnogo od 9.000, koliko ih je pre nekoliko meseci izbrojala Kori Udovički, ministarka državne uprave i lokalne samouprave.\nLegalizacija ili rušenje\nSamo uz dva papira, koji će koštati oko 9.000 i taksu od 3.000 dinara, moći će da se ozakoni porodična kuća do 100 kvadrata za najviše 143 dana, jer se država odrekla svih ostalih taksi i naknada, koje je do sada ubirala od legalizacije. Ali više neće moći da se bira, jer će inspektori u narednih šest meseci popisati sve nelegalne objekte, tako da preostaju samo dve opcije – legalizacija ili...\nKamenice, koje su u razmaku od četiri dana razlupale nove vozove na pruzi Beograd–Užice i kod Sombora, izgleda da nisu previše pogodile nadležne u srpskim železnicama. Od prvog incidenta prošle su dve nedelje, ali ovo preduzeće još nije izračunalo kolika im je šteta naneta kamenovanjem kompozicije starih tek tri dana, niti imaju plan kako da spreče ponavljanje ovakvih izgreda. Jer, ovo nije prvi...\n01.08.2015 u 15:00\nNikada više drumova s manje para\nU Srbiji se trenutno gradi 236 kilometara auto-puteva. Sve teče po planu, rekla je nedavno Zorana Mihajlović ministarka građevinarstva, infrastrukture i saobraćaja, i ostala pri zadatom roku da će do kraja 2016. biti gotov Koridor 10, a godinu dana kasnije i Koridor 11. U Fiskalnom savetu, međutim, upozoravaju da se kod nas gradi manje nego što bi trebalo. Po njima izdaci u prvih šest meseci ove...


Foto: Facebook | Udruženje "4+" počelo prikupljati paketiće za mališane\nMilica Dragičević 30.11.2021 12:04\nBANJALUKA - U susret praznicima, Udruženje sa četvoro i više djece "4+" Banjaluka 14. put za redom organizuje humanitarnu akciju prikupljanja paketića za mališane, a ove godine im je cilj da prikupe bar 1.000 paketića.\nKako bi obradovali mališane za Svetog Nikolu i Novu godinu, pozvali su sve zaintresovane građane da im se pridruže.\nJovan Radovanović, predsjednik Udruženja "4+", rekao je za "Nezavisne" da je i ove godine žele da pomognu što većem broju djece.\n"Od kada postoji naše udruženje, svake godine uspješno obezbjedimo paketiće za djecu iz naših porodica", kazao je Radovanović. Istakao je da im je ove godine potrebno da prikupe 1.000 paketića, jer njihovo udruženje broji 800 porodica.\n"Svake godine prikupimo i više paketića nego što planiramo, ali to nikad nije višak, jer mi te paketiće podijelimo drugim udruženjima, kao i samohranim majkama", kazao je Radovanić.\nPrema njegovim riječima, i kada ostane višak paketića nakon Nove godine, oni se podijele za Božić.\n"Imamo veliki broj porodica na Bronzanom Majdanu, koje nisu u mogućnost da nam dođu, tako da mi odemo kod njih i obradujumo ih paketićima zajedno sa Svetim Nikolom i Djeda Mrazom ", kazao je Radovanović.\nKako kaže, ne pomažu samo svojim članovima, nego i svima kojima je pomoć potrebna.\n"Nikad ne odbijamo da pružimo pomoć i porodicama sa jednim djetetom ako su u teškoj situaciji, jer smatram da treba jedni drugima da pomažemo", kazao je Radovanović.\nDodao je da akcija traje do Nikoljdana, odnosno do Nove godine, te da se svi zaintresovani građani mogu javiti na brojeve telefona 051/304-333 i 066/855-307, kao i da mogu lično da donesu paketiće, ili sadržaj za paketiće u prostorije Udruženja.\nUdruženje 4 plus Banjaluka Paketići


Ministri policije EU o Belorusiji i migrantima iz Iraka\nTanjug 6. avgusta 2021. 17:21\nBRISEL – Ministri policije zemalja Evropske unije će na vanrednom sastanku 18. avgusta razmatrati povećanje ilegalnih graničnih prelazaka migranata iz Belorusije u Litvaniju, saopšteno je danas iz delegacije Slovenije koja predsedava EU.\nPredstavnici granične agencije EU Fronteks i Evropol će takođe učestvovati na video konferenciji, dodaje Rojters.\n„Sa situacijom na granici Belorusije i Litvanije, Evropska unija je pod ozbiljnom bezbednosnom pretnjom. Prisustvujemo državno sponzorisanom korišćenju ilegalnih migranata kao vid oružja u Belorusiji“, navodi se u saopštenju Slovenije.\nSlovenija je pozvala na akciju, navodeći da je jedan od ciljeva da se ministri dogovore o merama kojim bi se zaštitio ovaj deo spoljne granice EU, a namera je i da se nastavi sa podrškom Litvaniji.\nEvropska unija pozvala je beloruskog izaslanika u Briselu u sredu i održala razgovor sa iračkom vladom nakon optužbi na račun Minska da koristi ilegalne migrante, uglavnom Iračane, kao političko oružje protiv sankcija EU koje su uvedene bivšoj sovjetskoj republici.\nŠef diplomatije Evropske unije Žozep Borelj i ostali zvaničini EU su takođe pokušali da nađu rešenje sa iračkom vladom, koje bi moglo da uključi suspenziju letova iz Bagdada u Minsk.


Dan online - Sport: Partizan je oštećen - 2019-04-23\nSport NAKON DERBIJA NA „ČAIRU” OGLASIO SE RADE ĐUKIĆ, ČLAN SUDIJSKE KOMISIJE FSS Partizan je oštećen\n<br /> Fudbaleri Radničkog pobijedili su Partizan sa 3:1 u utakmici 32. kola Superlige, ali meč u Nišu „još nije završen”. „Crno-beli” se opravdano žale zbog vodećeg gola Radničkog (2:1) koji je postignut iz očiglednog ofsajda, a primjedbu imaju i na faul prije izjednačujućeg gola Nišlija u prvom poluvremenu (1:1), jer smatraju da nije postojao.\nNaravno, nakon duelu u Nišu oglasio se Rade Đurović, nekadašnji arbitar, sada član Sudijske komisije FSS.\n– Greška sudije kod drugog gola Radničkog je postojala. Klasična situacija u kojoj igrač Radničkog iz nedozvoljenog položaja svojim kretanjem ometa golmana Partizana. Meni je simptomatično da je prvi pomoćnik Minić podigao zastavicu, a da glavni sudija Nikolić nije uvažio njegovu signalizaciju – rekao je Đurović, a prenose beogradski mediji.


ZAGOVARAO KOALICIJU SDP – SDA: Lagumdžijina supruga dobila posao u Direkciji za evropske integracije BiH - Opcija\nZAGOVARAO KOALICIJU SDP – SDA: Lagumdžijina supruga dobila posao u Direkciji za evropske integracije BiH\nAmina Lagumdžija, supruga Zlatka Lagumdžije, bivšeg dugogodišnjeg lidera Socijaldemokratske partije (SDP) BiH te bivšeg ministra vanjskih poslova BiH, zaposlena je u Direkciji za evropske integracije BiH.\nOva informacija zvanično je potvrđena za portal Klix.ba u Direkciji za evropske integracije BiH.\nIstiču da je na osnovu odluke Vijeća ministara BiH o odobravanju dodatnog zapošljavanja u Direkciji za evropske integracije iz jula 2018. Agencija za državnu službu BiH raspisala javni oglas za popunjavanje radnih mjesta državnih službenika u Direkciji za europske integracije. Ovaj konkurs je nedavno okončan.\n“Nakon provedenog konkursa Agencija za državnu službu BiH dostavila je rješenja o postavljenju kandidata, među kojima je rješenje o postavljenju Amine Lagumdžije na poziciju više stručne saradnice za politički kriterij i koordinaciju procesa stabilizacije i pridruživanja”, rečeno nam je u DEI BiH.\nInače, Lagumdžija, koji je aktuelni član Glavnog odbora SDP-a, na posljednjoj sjednici ovog odbora izazvao je pažnju zbog žestoke kritike na račun svojih partijskih kolega.\nTOP 10: Vlasnici kompanije "Mars" na vrhu liste najbogatijih porodica u svijetu


POZIV ZA MEDIJE - 05.04.2013.\nKonferencija za novinare - Prvi sajam investicionog potencijala opština Preševo, Bujanovac, i Medveđa\n08. april, 13:00 sati, Privredna komora Srbije,\nResavska 15, sala 4, drugi sprat\nKoordinaciono telo Vlade Republike Srbije za opštine Preševo, Bujanovac i Medveđa i Privredna komora Srbije, uz podršku Ambasade SAD, organizuju Prvi sajam investicionog potencijala opština Preševo, Bujanovac i Medveđa, 25. aprila, u Privrednoj komori Srbije. Na konferenciji za štampu, povodom održavanja sajma govoriće:\nMajkl Kirbi, ambasador Sjedinjenih Američkih Država u Srbiji\nZoran Stanković, predsednik Koordinacionog tela za opštine Preševo, Bujanovac i Medveđa\nCilj sajma je da se potencijalnim investitorima predstavi privredni potencijal lokalnih zajednica Preševa, Bujanovca i Medveđe, kao i investicioni planovi i projekti privrednih subjekata sa područja ovih opština. Sa druge strane, sajamski izlagači imaće mogućnost da u direktnim razgovorima sa zainteresovanim partnerima razmotre moguće vidove saradnje, uključujući i investicije.\nKoordinaciono telo za opštine Preševo, Bujanovac i Medveđa, prošle godine, malim i srednjim privrednim društvima, preduzetnicima i poljoprivrednim zadrugama u Preševu, Bujanovcu i Medveđi dodelilo je bespovratna sredstva za razvoj i otvaranje novih radnih mesta. Očekuje se da sajam pruži konkretan doprinos ukupnom privrednom rastu ove tri opštine.\nAkreditacije za medije su obavezne i mogu se poslati najkasnije do 11:00 sati u ponedeljak, 8. aprila, na mejl: informisanje@pks.rs


Unikredit: Neto profit u 2013. bio 3,8 milijardi dinara | Kamatica\nPočetna > poslovne-vesti > Unikredit: Neto profit u 2013. bio 3,8 milijardi dinara\nUnikredit: Neto profit u 2013. bio 3,8 milijardi dinara\nTekst objavljen: 13.03.2014 16:30\nUniCredit Banka Srbija je uprkos svim izazovima i turbulencijama koje su u 2013. godini uticale na smanjenje broja banaka na tržištu, uspela dodatno da učvrsti svoju poziciju snažnog, stabilnog i pouzdanog igrača, jednog od najvažnijih oslonaca bankarskog sistema u Srbiji.\nBanka je potvrdila treće mesto na tržištu kada je u pitanju ukupna aktiva, istovremeno dodatno unapredivši poslovanje sa klijentima i proširivši paletu usluga koju im nudi. U skladu sa svojom strategijom, banka je nastavila da se dodatno angažuje u aktivnostima koje doprinose rastu reputacije na lokalnom tržištu i nivou zadovoljstva klijenata.\nKlaudio Ćezario, predsednik Izvršnog odbora UniCredit Bank Srbija je izjavio: ‘Veoma sam ponosan što mogu da kažem da smo još jednom izašli kao pobednici iz utakmice koju smo igrali protiv uslova u okruženju. Naša pozicija likvidnosti je snažna, kao i naša pozicija kapitala koja nam pruža zdravu osnovu za iskorišćavanje svih budućih mogućnosti na tržištu. U toku 2013. smo uspeli da se uspešno izborimo sa svim izazovima, istovremeno zadržavši visok nivo kapitalizacije. Zahvaljujući snažnom fokusu na akviziciji novih, kreditno sposobnih klijenata, u velikoj meri smo povećali našu bazu klijenata, kako kada je u pitanju privreda, tako i kada je u pitanju stanovništvo. Međutim, ono što je još važnije je da smo, bez obzira na negativan trend na tržištu, povećali broj zaposlenih na 1.046, istovremeno nastavivši da investiramo u njihov profesionalni razvoj.’\nKao i prethodnih godina, UniCredit Bank Srbija je uspela da i u 2013. godini zadrži visok nivo efikasnosti. Operativni profit banke je dostigao iznos od 8,7 milijardi dinara, zabeleživši snažan rast od 6,5% u poređenju sa 2012. godinom.\nU skladu sa strategijom Grupe, koja je fokusirana na čvrsto ukorenjivanje na lokalnim tržištima, nastavili smo da pokazujemo snažnu posvećenost Srbiji, što dokazuje i rast bilansa stanja za 3% u poređenju sa prethodnom godinom, na skoro 252 milijarde dinara. Na kraju 2013, neto profit banke u Srbiji je dostigao 3,8 milijardi dinara, dok su neto prihodi od kamata i neto prihodi po osnovu naknada zabeležili rast od 8%.\nFokus na klijente, preoblikovanje našeg uslužnog modela i proizvodi skrojeni po meri usklađeni sa potrebama različitih segmenata, dodatno su doprineli uvećanju naše klijentske baze za 7,4%, tako da je ukupan broj klijenata premašio 210.000. Kao posledicu toga imamo rast depozita za 2% u poređenju sa prethodnom godinom, koji su premašili 113 milijardi dinara.\nUprkos tome što je lokalno tržište karakterisao nedostatak kreditno sposobne tražnje, uspeli smo da obezbedimo odgovarajuće klijente i da nastavimo da pokazujemo svoju posvećenost i spremnost da podržimo budući očekivani razvoj zemlje i finansijske potrebe klijenata. Volumen odobrenih kredita u 2013. godini je dostigao iznos od skoro 159 milijardi dinara, s tim da je zabeležen skok od 9% u poređenju sa prethodnom godinom, kada su u pitanju krediti odobreni stanovništvu.\nUniCredit banka unikredit banke bankarsko tržište bankarski sektor 2013.


"Teniska sezona a i cela sportska godina dovedena u pitanje" • RTK\n"Teniska sezona a i cela sportska godina dovedena u pitanje"\nIako se bliži kraj teniske sezone, razloga za brigu čelnika međunarodne teniske federacije je puno jer se, kako stvari stoje, situacija sa koronavirusom ponovo komplikuje. U glavnom gradu Francuske, u hali "Bersi" gde je planirano da se održi masters od 31. oktobra do 8. novembra je poslednjih dana povećan broj inficiranih, pa se od organizatora očekuje da preduzmu određene mere.\nDa li i koliko će moguće odlaganje preostalih turnira uticati na kraj sezone tenisa, bivši selektor Dejvis kup reprezentacije Srbije Bogdan Obradović u izjavi za RTK2 program odgovara:\n“Mislim da je to ključno pitanje koje mora da razreši ATP zajedno sa WTA-rom i ITF-om. Ne sme sezona da se igračima prekida ovoliko pre svega zbog povrede a ujedno i kontinuiteta treninga i turnira na koje su igrači navikli”, ističe Obradović.\nObradović ističe da je čitava teniska sezona, a i cela sportska godina kada je u pitanju profesionalni sport, dovedena u pitanje i nada se pronalaženju nekog rešenja.\n“Telo ne može da trpi na neki način, um možemo da naučimo na neke promene ali telo ne možemo. Prema tome mora da bude maksimalno opterećenje ako mislimo da zadržimo na visokom nivou generalno profesionalni sport naćiće neko rešenje sa tim babrima-balonima ili bilo čime da igrači budu maksimalno izolovani, sa druge strane da mogu u kontinuitetu da ugraju turnire”, zaključuje Obradović.\nMasters u Parizu je ujedno i poslednja priprema za ATP finale u Londonu, međutim usled trenutne epidemiološke situacije ostaje neizvesno da li će biti održan. I pored novih mera, postoji mogućnost održavanja turnira bez publike, ali će organizatori morati da naprave izmene i eliminišu večernje mečeve iz rasporeda.\nNovi slučaj u EL: Košarkaš Albe zaražen koronavirusom\nUroševac: 22-godišnjak osuđen na doživotnu robiju\nIz kompanije "Elkos"u Kosovu Polju ukradeno 10 hiljada evra\nPetković i Bratu o toku dijaloga Prištine i Beograda\nLeposavić: Saobraćajna nezgoda – tri osobe povređene


Tanjug 18. aprila 2019. 14:06\nMOSKVA – Moskva je preduzela kontramere kao odgovor na ograničenja koje joj je nametnula Ukrajina, izjavio je danas ruski premijer Dmitrij Medvedev na sastanku vlade i dodao da je potpisao odgovarajuću uredbu.\n„Pre nekoliko dana ukrajinski kabinet ministara preduzeo je još jedan neprijateljski korak protiv naše zemlje i proširio je listu ruskih roba zabranjenih za uvoz na teritoriju Ukrajine“, rekao je Medvedev i dodao da je Rusija zbog toga prisiljena da štiti svoje interese i uzvrati udarac, preneo je TAS S.\nMedvedev je rekao da je potpisao dekret koji sadrži tri glavne tačke.\nPrva tačka odnosi se na zabranu uvoza određenih proizvoda u Rusiju koja se odnosi na ukrajinsku inženjersku industriju, robu široke potrošnje i metalsku industriju, koje su prošle godine iznosile gotovo 250 miliona dolara „, rekao je ruski premijer.\nDruga tačka se odnosi na zabranu izvoza ruske nafte i naftnih derivata u Ukrajinu, naveo je Medvedev.\n„Utvrđena je lista proizvoda koji mogu da se izvoze u Ukrajinu samo na osnovu specijalnih dozvola počevši od 1. juna“, rekao je Medvedev i dodao da se ona odnosi na energetske proizvode, uključujući ugalj, naftu i naftne derivate.


Azerbejdžan zabrinut zbog prijema Kosova u Svetsku carinsku organizaciju - 23.04.2017, Sputnik Srbija\nPredsednik državnog carinskog odbora iz Azerbejdžana Ajdin Alijev izjavio je da je njegova zemlja zabrinuta zbog prijema Kosova u Svetsku carinsku organizaciju... 23.04.2017, Sputnik Srbija\npolitika, vesti, azerbejdžan, baku, ilham alijev, svetska carinska organizacija\n© Sputnik / Konstantin Čalabov / Uđi u foto-galerijuBaku\n30 Decembar 2016, 20:00\nAlijev je to kazao na konferenciji šefova carina evropskog regiona pri Svetskoj carinskoj organizaciji, održanoj od 19. do 21. aprila u Beču, prenosi portal „Kossev.info“ pozivajući se na azerbejdžansku novinsku agenciju „Trend“. Istovremeno, ova evropsko-azijska država je primljena u finansijski odbor krovne carinske organizacije.\nNavodi se da je Svetska carinska organizacija zvanično saopštila da je na ovom sastanku nekoliko članica dalo izjave o nedavnom „instrumentu za prijem“ Kosova i to od strane „poverenika“, u ovom slučaju belgijskog ministarstva spoljnih poslova.\nAlijev je tokom konferencije primetio da neke od članica Organizacije zloupotrebljavaju svoje privilegije, navodi „Trend“. Postoje slučajevi „nepoštenog odnosa“ prema ostalim članicama rekao je Alijev, dodajući da se taj problem mora rešiti „jednom za svagda“.\n„Carinska organizacija uspostavljena je radi međudržavne saradnje o carinskim pitanjima, te se pažnja ne treba davati političkim pitanjima“, smatra Alijev.\nIzjašnjavajući se protiv prijema Kosova u Carinsku organizaciju, podsetio je na to da je isto pitanje bilo na dnevnom redu još 2012. godine na 199. i 120. sednici veća za carinsku saradnju pri generalnom zasedanju Svetske carinske organizacije, te da je tada Azerbejdžan pažnju na činjenicu da se „o tom pitanju ne može razgovarati“. Odluka tada nije usvojena.\n„Smatrajući da je ta odluka još uvek na snazi, azerbejdžanska strana misli da je neumesno da se o ovom pitanju ponovo razmatra“, prenosi „Trend“ poruku Alijeva.\n„Azerbejdžan ne priznaje nezavisnost Kosova, a jednostrano proglašena nezavisnost je suprotna međunarodnom pravu“, rekao je Alijev i dodao da „Svetska carinska organizacija ne može biti arena za rešavanje političkih pitanja“.\nPrištinske vlasti su početkom marta saopštile da je Kosovo primljeno u Svetsku carinsku organizaciju.


KK Crvena zvezda Arhive - Stranica 52 od 57 - Admiral Bet SPORT\n"Ovo je srazmerno fudbalskom 0-1"\nAuthor Stefan CvetkovićPosted on 10. oktobra 2018. 22:10 10. oktobra 2018. 23:29\nKošarkaši Crvene zvezde ostvarili su drugu pobedu u Evrokupu, trijumfom protiv Monaka sa 66:63. U jednoj tvrdoj utakmici, sa malim brojem poena i lošim procentima šuta bolje se snašla...\nAktuelno Evrokup istaknuto KK Crvena zvezda Košarka\nZvezda se mučila i ispromašivala, ali je pokorila i Azurnu obalu!\nAuthor Nemanja ĐorđevićPosted on 10. oktobra 2018. 21:55 10. oktobra 2018. 23:52\nKošarkaši Crvene zvezde odigrali su nešto slabiji meč na gostovanju Monaku, ali su uprkos tome uspeli da zabeleže i drugu pobedu u Evrokupu – 66:63 (17:6, 12:18, 20:8, 29:19). Tim...\n"Janković može u Partizan, ali za 200 000 evra"\nAuthor Marko KulićPosted on 10. oktobra 2018. 12:13 10. oktobra 2018. 12:15\nPredsednik košarkaškog kluba Crvena zvezda, Nebojša Čović dotakao se slučaja Stefana Jankovića. Krilni centar će potpisati za Fuenlabradu iz protokolarnih razloga za koju će odigrati jedan meč i raskinuti...\nZvezda stiže u Kneževinu, a Regland na parket!\nAuthor Srđan OrsićPosted on 9. oktobra 2018. 16:00 9. oktobra 2018. 16:33\nKošarkaši Crvene zvezde već su doleteli u Monako, gde će sutra u košarkaškoj dvorani sportskog centra "Luj II" odigrati meč sa domaćom ekipom, u okviru drugog kola Evrokupa, sa...\nEvrokup KK Crvena zvezda KK Partizan Košarka\nZaboravljeni promašaj Zvezde igraće protiv Partizana\nAuthor Marko ĐinđićPosted on 8. oktobra 2018. 20:30 8. oktobra 2018. 20:17\nBivši košarkaš Crvene zvezde, sada već i pomalo zaboravljen zbog svoji loših igara, pojačaće Partizanovog protivnika u Evrokupu. Radi se o izraelskom plejmejkeru Galu Mekelu, koji je postao novi...\nABA liga Aktuelno Evroliga KK Crvena zvezda Košarka\nDžikić besan: Ili će se igrači promeniti ili ćemo ih promeniti!\nAuthor Nemanja ĐorđevićPosted on 8. oktobra 2018. 10:50 8. oktobra 2018. 16:00\nTrener Budućnosti Aleksandar Džikić očekivano je bio ljut posle novog ubedljivog poraza od Crvene zvezde. Šampion Srbije je slavio i u drugom kolu ABA lige odigranom u Podgorici (87:81),...\nMilan Tomić: Tek smo na 50% svojih mogućnosti!\nAuthor Srđan OrsićPosted on 8. oktobra 2018. 10:35\nStart nove sezone košarkaškog kluba Crvena zvezda iskreno je oduševio sve navijače crveno-belih. Nakon odličnog izdanja u Laktašima, sjajna igra ponovljena je i u Podgorici, gde je aktuleni regionalni...\n"Nekada bio Radonjizam, sada je vreme za Atomizam!"\nAuthor Marko ĐinđićPosted on 7. oktobra 2018. 21:45 7. oktobra 2018. 21:22\nKošarkaši Crvene zvezde deklasirali su Budućnost u Podgorici u drugom kolu ABA lige. Crveno-beli su sa 16 poena razlike savladali učesnika Evrolige i tako potvrdili da su ipak oni...\nNakon Laktaša, Zvezda deklasirala Budućnost i u Podgorici!\nAuthor Marko ĐinđićPosted on 7. oktobra 2018. 21:00 7. oktobra 2018. 21:01\nKošarkaši Crvene zvezde savladali su Budućnost iz Podgorice u drugom kolu ABA lige. Crveno-beli su savladali učesnika Evrolige rezultatom 87:71 (22:13, 23:18, 22:19, 20:21). Najefikasniji u pobedničkoj ekipi bio...\n"Spremni smo za tuču sa Zvezdom"\nAuthor Nikola BulatovićPosted on 7. oktobra 2018. 16:07 7. oktobra 2018. 18:04\nKako se bliži večerašnji derbi ABA lige tako raste i napetost. Iako je tek početak sezone još uvek je sveže sećanje na finalnu seriju iz prošlog šampionata. Crvena zvezda...\nTaman im je dobro krenulo: Bajin i Kristina raskinuli saradnju 20. oktobra 2019. 23:59\nDabl-dabl Mirotića i ubedljiva pobeda Barse pred Zvezdu 20. oktobra 2019. 23:40\nNova misterija oko Gereta Bejla 20. oktobra 2019. 23:20\nRadonjić zatresao prečku, Strotman režirao pobedu – prekinut crni niz Marseja 20. oktobra 2019. 23:05\nLuk de Jong proradio kada je najteže – Sevilja stigla Atletiko, diše Realu za vrat! 20. oktobra 2019. 22:51\nNovi trener – isti Milan: Leće u 92. do boda na "San Siru"! 20. oktobra 2019. 22:40\nPosle Partizana, Primorska savladala i Budućnost u Podgorici 20. oktobra 2019. 22:20\nKlop "opleo" po sudiji, VAR-u, ali i Solskjeru 20. oktobra 2019. 22:01\nWTA: Belinda najbolja u Moskvi, Ostapenko podigla trofej u Luksemburgu 20. oktobra 2019. 21:45\nTomić ukratko: Imamo mnogo problema 20. oktobra 2019. 21:25\n20. oktobra 2019. 09:47\nČari FA Kupa: Golman pogotkom u nadoknadi doneo revanš svom timu!\n20. oktobra 2019. 17:00\nSerija A: Golčina Naingolana, remi Sampe i Rome na debiju Ranijerija\n20. oktobra 2019. 11:17\nTreća sreća za Krajinovića\n20. oktobra 2019. 19:23\nLoš fudbal, još lošije suđenje i remi u "Derbiju Engleske"!\n20. oktobra 2019. 14:25\nSpektakl u Sasuolu: Gol Đuričića, 7+ i pobeda Intera


UČENICA SŠC SREBRENICA MARTA PRODANOVIĆ TREĆA NA MEĐUNARODNOM TAKMIČENJU IZ RUSKOG JEZIKA - UPSMedia UČENICA SŠC SREBRENICA MARTA PRODANOVIĆ TREĆA NA MEĐUNARODNOM TAKMIČENJU IZ RUSKOG JEZIKA – UPSMedia\nUČENICA SŠC SREBRENICA MARTA PRODANOVIĆ TREĆA NA MEĐUNARODNOM TAKMIČENJU IZ RUSKOG JEZIKA\nmart 3, 2021 mart 3, 2021 urednik\nMarta Prodanović, učenica 1. razreda gimnazije u Srednjoškolskom centru „Srebrenica“, osvojila je krajem februara 3. mjesto na međunarodnom takmičenju iz ruskog jezika, koje je održano u Banja Luci.\nTakmičenje je održano u organizaciji Univerziteta iz Sankt Peterburga, a učestvovali su učenici iz regiona.\nKomisiju koja je ocjenjivala učenike su činili predstavnici Univerziteta iz Sankt Peterburga.\nMarta se za ovo takmičenje pripremala pod mentorstvom profesorice Nade Beatović.\n„Dobri rezultati koje prethodnih godina postižu učenici naše škole na brojnim takmičenjima su rezultat jednog timskog rada i prijatne radne atmosfere koja vlada u školi. Veliku zahvalnost za odlične uslove za rad i za nas nastavnike i učenike dugujemo upravi škole i sigurno će u budućnosti biti još sličnih i važnih nagrada“, rekla je profesorica Nada Beatović.\nPored diplome, za ostvaren ovako značajan i veliki rezultat, Marta je dobila i mogućnost da školovanje nakon završene srednje škole nastavi na ovom Univerzitetu.\nIzvor i foto: JU SŠC Srebrenica\n← PLAN UPISA SŠC BRATUNAC ZA ŠKOLSKU 2021/2022\nBratunački bokseri narednog vikenda u Brčkom →\napril 20, 2021, 1:01 am


Za plastenike kredit 15.000 evra - AgroSmart\nDo 17. oktobra otvoren je konkurs Pokrajinskog fonda za razvoj poljoprivrede za kupovinu novih zaštićenih bašta (plastenici, staklenici) i opreme u njima u 2016. godini.\nNa konkursu mogu učestvovati fizička i pravna lica sa područja AP Vojvodine,upisana u Registar poljoprivrednih gazdinstava. Može se dobiti zajam od najviše 15.000 evra, a realizovati se može samo na terotoriji Vojvodine. Ko namerava da najavi plastenike, staklenike ili opremu jeftiniju od hiljadu evra, ne može da učestvuje ne konkursu.\nKrediti će biti odobravani sa kamatnom stopom od dva odsto na godišnjem nivou, uz primenu valutne klauzule rok otplate je 24 meseca, grejs period traje 12 meseci, a za vreme grejs perioda obračunava se interkalarna kamata. Otplata je u šestomesečnim anuitetima, prva rata se uplaćuje po isteku grejs perioda.


„Za prethodne četiri godine dobili smo 150.000 novih apsolutno siromašnih gradjana i pad investicija. U društvu je teška atmosfera, sve je pod kontrolom Aleksandra Vučića. Nemamo fer uslove za izbore, nemamo socijalni dijalog već monolog vlasti“, kazao je Tadić novinarima.\nOn je najavio da će razgovori SDS-a sa „tradicionalnim“ koalicionim partnerima ali i drugim opozicionim strankama biti završeni do sutra kao i da je nemoguće da SDS nastupa sa jednom koalicijom na pokrajinskim a sa drugom na republičkim izborima.\n„Predaćemo listu na vreme, bitno je da na njoj bude mesta za najbolje, za one koji imaju ozbiljno parlamentarno iskustvo“, kazao je lider SDS-a.\n„Svi koji kažu da smo se borili za lične pozicije, obmanjuju gradjane. Tekstovi u kojima piše da smo Čedomir Jovanović i ja hteli da preuzmemo DS su lažni i koriste vlastima a plasiraju ih režimski mediji. Pregovarali smo oko zajedničke liste sa najboljom namerom ali su pregovori prekinuti, ne našom voljom“, kazao je Tadić.\n07.03.2016 u 12:50 / Odgovori


Saopštenje sa 111. sjednice Vlade Crne Gore\nDatum objave 28.02.2019 18:15 | Autor SLUŽBA ZA ODNOSE S JAVNOŠĆU VLADE CRNE GORE\nFoto: 111. sjednica Vlade Crne Gore (47,6 MB)\nVideo: 111. sjednica Vlade Crne Gore - kadrovi\nVlada Crne Gore je danas, na 111. sjednici kojom je predsjedavao predsjednik Duško Marković, donijela Strategiju za borbu protiv trgovine ljudima za period 2019-2024. godine i Akcioni plan za implementaciju Strategije za 2019. godinu. Strategija predstavlja nacionalnu politiku borbe protiv trgovine ljudima u predstojećem petogodišnjem periodu u oblastima: prevencije, zaštite žrtava, krivičnom gonjenju, partnerstva, kooridnacije i međunarodne saradnje. Za razliku od prethodnih dokumenata nova Strategija sadrži analizu trenutnog stanja na planu borbe protiv trgovine ljudima, kao i presjek preostalih izazova i preporuka za dalje djelovanje u cilju postizanja većeg stepena efikasnosti cjelokupnog sistema borbe protiv trgovine ljudima. Realizacijom ciljeva za period 2019-2024. godine unaprijediće se efikasnost i funkcionalnost sistema prevencije, identifikacije, zaštite, pomoći i praćenja žrtava trgovine ljudima sa posebnim fokusom na djecu, kao i efikasnost istraga, krivičnog gonjenja i kažnjavanja u skladu sa krivičnim zakonodavstvom. U Akcionom planu za 2019. godinu razrađeni su postavljeni ciljevi Strategije, pri čemu su definisane konkretne aktivnosti, nosioci, dinamika, potrebna finansijska sredstva, kao i indikatori rezultata.\nDonijet je Akcioni plan za sprovođenje Šengenskog akcionog plana za 2019. godinu i usvojen Izvještaj o implementaciji Šengenskog akcionog plana za 2018. godinu. U raspravi je iskazano zadovoljstvo visokim procentom realizacije mjera predviđenih za 2018. godinu koji iznosi 90,48 odsto. U izvještajnom periodu utvrđen je Predlog zakona o izmjenama i dopunama Zakona o graničnoj kontroli, čijim će se usvajanjem unaprijediti normativni okvir i ispuniti obaveze koje su predviđene Šengen akcionim planom. Uspješno je implementiran novi Zakon o strancima, koji je na kvalitetan način uredio ulazak i izlazak, kao i kretanje i boravak stranaca u Crnoj Gori, u skladu sa međunarodnim standardima i obavezama preuzetih iz AP za poglavlje 24. Unaprijeđeni su kapaciteti za priliv tražilaca azila i pojačana saradnja sa međunarodnim partnerima po pitanju njihovog zbrinjavanja; unaprijeđene su aktivnosti i kapaciteti granične policije, kao i prekogranična policijska saradnja i aktivnosti na suzbijanju prekograničnog organizovanog kriminala. Fokus novog Plana, pored ostalog, biće usmjeren i na realizaciju mjera za koje je predviđeno finansiranje iz sredstava EU, u iznosu od 8 miliona eura.\nVlada je utvrdila Predlog odluke o donošenju Izmjena i dopuna Državne studije lokacije „Sektor 5“. Područje planskog dokumenta čini dio naselja Kumbor, priobalnog područja opštine Herceg Novi. Izradom Izmjena i dopuna DSL, kojom su integralno sagledani i analizirani svi elementi namjene i organizacije korišćenja prostora, stvoreni su uslovi za izgradnju i podsticanje daljeg razvoja šireg područja. Kroz Izmjene i dopune DSL su obezbjeđeni uslovi za valorizaciju vrijednog dijela obale uz poštovanje smjernica koje proizilaze iz zakonske regulative i svih dokumenata koji se odnose na zaštitu prirode i kulturnog nasljeđa.\nDonijeta je i Odluka o izradi Izmjena i dopuna Državne studije lokacije "Rt Đeran - Port Milena", Opština Ulcinj. Inicijativu za izmjene i dopune DSL podnijelo je Ministarstvo poljoprivrede i ruralnog razvoja radi unošenja u planski dokument ribarske luke na ovoj lokaciji i poboljšanja uslova ribarstva, u okviru implementacije Drugog projekta institucionalnog razvoja i jačanja poljoprivrede (MIDAS ll). Takođe, cilj izmjena i dopuna DSL je da se preispitaju urbanistička rješenja u okviru važećeg dokumenta i shodno razvojnim potrebama stvore planski preduslovi za razvoj turizma, suzbijanje nekontrolisanog širenja naselja, očuvanje identiteta naselja, te poboljšanje sadržaja društvenog standarda i komunalne infrastrukture.\nVlada je usvojila Informaciju o Ugovoru o garanciji između Evropskog Investicionog Fonda kao garanta i Investiciono-razvojnog fonda Crne Gore AD kao korisnika i dala saglasnost na tekst Ugovora.\nU skladu sa članom 185 stav 2 Zakona o planiranju prostora i izgradnji objekata („Sl.list CG“ broj 64/17, 44/18 i 63/18), Vlada je dala Saglasnost Upravi za saobraćaj, za izvođenje pripremnih radova za građenje složenog inženjerskog objekta – Rekonstrukcija puta Dinoša-Cijevna Zatrijebačka. Put dužine 17,3 km će, planiranom rekonstrukcijom, biti proširen sa sadašnjih 2,50 - 4,00 m na 6,10 m širine, biće povećan radijus u oštrim krivinama i smanjenjeni uzdužni nagibi. Rekonstrukcija porazumijeva, između ostalog, i izgradnju potpornih i obložnih zidova, pločastih i cjevastih propusta i kolektora za prikupljanje atmosferskih voda sa kolovoza kroz naselje, koje se prečišćavaju preko separatora ulja i naftnih derivata.\nVlada je dala saglasnost za finansijsku podršku projektima adaptacije školskih fiskulturnih sala i otvorenih sportskih terena.\nDonijet je Program upotrebe sredstava za upravljanje vodnim resursima za 2019. godinu. Za finansiranje obaveza i potreba za upravljanje vodnim resursima u 2019. godini, Programom su predviđena sredstva u iznosu od 200.000 eura, koja će biti usmjerena na: izradu planske i projektne dokumentacije u ovoj oblasti; zaštitu od štetnog dejstva voda; podršku projektima vodosnabdijevanja u bezvodnim područjima i za funkcionisanje Programa.\nVlada je dala i saglasnost na Program rada i plan donošenja crnogorskih standarda za 2019. godinu, sa Ugovorom o izvođenju. U cilju brže integracije u međunarodne i evropske tokove, Institut za standardizaciju Crne Gore, kao nacionalno tijelo za standardizaciju, ima obavezu i zadatak da osmisli, organizuje i izvrši harmonizaciju crnogorskih standarda i srodnih dokumenata sa međunarodnim i evropskim standardima i srodnim dokumentima, poštujući evropska i međunarodna normativna akta.\nUsvojena je Informacija o potrebi potpisivanja Konvencije o krivičnim djelima koja se odnose na kulturna dobra. Povodom 70. godina postojanja Savjeta Evrope otvara za potpisivanje nekoliko konvencija/protokola na 129. Sastanku Komiteta ministara 16-17. maja 2019. godine u Helsinkiju, među kojima je i Konvencija o krivičnim djelima koja se odnose na kulturna dobra. Potpisivanje Konvencije je dio paketa mjera na jačanju zaštite kulturnih dobara u Crnoj Gori u cilju sprečavanja i borbe protiv uništenja, nanošenja štete i krijumčarenja kulturnih dobara kroz kriminalizaciju određenih djela, zatim jačanja prevencije kriminala i odgovora krivično-pravnog sistema na sva krivična djela u vezi sa kulturnim dobrima, kao i unapređenja domaće i međunarodne saradnje u borbi protiv krivičnih djela u vezi sa kulturnim dobrima.\nVlada je usvojila Izvještaj sa 34. sjednice Nacionalnog savjeta za održivi razvoj, klimatske promjene i integralno upravljanje obalnim područjem i podržala sprovođenje reforme Nacionalnog savjeta u Državni savjet i uspostavljanje Kancelarije za održivi razvoj.\nMinistarka bez portfelja i predsjednica Komisije za procjenu štete od elementarnih nepogoda Marija Vučinović podnijela je Vladi Usmenu informaciju o štetama nastalim usled olujnog vjetra 23. februara 2019. godine. Tim povodom, Vlada je na ime interventne pomoći za saniranje štete nastale usljed posljedica prošlonedjeljnog orkanskog vjetra izdvojila ukupno 40.000 eura za Klinički centar Crne Gore, Specijalnu bolnicu za plućne bolesti „Dr Jovan Bulajić“ u Brezoviku i šest domova zdravlja u Podgorici, kao i 90.000 eura pomoći pogođenim poljoprivrednicima u Danilovgradu, Golubovcima i Tuzima – po 30.000 za svaku opštinu.\nVlada je, zbog personalnih izmjena, donijela Odluku o izmjeni Odluke o osnivanju Nacionalnog odbora za olakšice u vazdušnom saobraćaju, Odluku o dopuni Odluke o osnivanju Nacionalnog odbora za upravljanje vazdušnim prostorom i Odluku o izmjeni Odluke o osnivanju Nacionalnog odbora za upravljanje sigurnošću u vazdušnom saobraćaju.


You are at:Home»Prethodna izdanja»96»Uvodnik\nVreme u kome živimo izrodilo je ogromnu potrebu za liderstvom. Onim “iskorakom” iz menadžmenta kao “upravljanja resursima” ka veštini i sposobnosti pojedinca (ili organizacije) da predvodi i bude vodič drugim pojedincima, timovima ili celoj organizaciji.\nNo (jedinstvena je ocena analitičara), liderima danas, bez obzira na njihovo znanje i iskustvo, nimalo nije lako. Oni se suočavaju sa ogromnim i nekim sasvim drugačijim od ranijih izazovima. Okolnosti zahtevaju od njih da „u hodu“ revidiraju svoje pristupe, da menjaju vlastite liderske stilove i stvaraju nove okvire.\nU želji da im i časopis „GM Business & Lifestyle“ u tome pomogne, u ovom izdanju imamo čak nekoliko tekstova koji se bave liderstvom, sagledavajući iz različitih aspekata implikacije globalnih promena na stavove i vrednosti savremenih lidera.\nOvi tekstovi su okosnica sadržaja ovog broja, ali nismo zanemarili ni „stalne teme“ vezane za privatno preduzetništvo i porodične kompanije, niti smo zaboravili značaj praćenja tehnoloških dostignuća u različitim oblastima. Ovom prilikom o novoj platformi treće generacije za trgovinu na internetu SaxoTraderGO za „GM“ piše Emanuil Lemonakis, šef u Sakso Banci za region Centralne i istočne Evrope, a odmah zatim, kao naš sagovornik u intervjuu, Christian Lund Hammer, šef platformi i izvršni direktor Saxo Banke, nam pojašnjava detalje u vezi sa ovom platformom.


Nemačka za 18 godina kroz razvojne projekte pomogla Srbiji sa 1,8 milijardi evra | Novinska agencija Beta\nEKONOMIJA | 05.12.2018 18:05\nNemačka za 18 godina kroz razvojne projekte pomogla Srbiji sa 1,8 milijardi evra\nNemačka je u okviru projekata razvojne saradnje tokom poslednjih 18 godina podržala Srbiju sa 1,8 milijardi evra, izjavio je danas ambasador Nemačke u Beogradu Tomas Šib.\nŠib je rekao da su od 2000. godine, kroz različite programe u saradnji sa Vladom Srbije, lokalnim institucijama, Nemačkom razvojnom organizacijom GIZ, Nemačkom razvojnom bankom KfW, podržane reforme koje su usmerene na održiv ekonomski razvoj, životnu sredinu, obnovljive izvore energije, unapredjenje administracije i pravosudja, bolje obrazovanje za mlade, odnosno poboljšanje ukupnih uslova za život gradjana.\nŠib smatra da su dobro sprovedeni projekti koje je Nemačka pomogla u Srbiji merilo uspeha i da je svaki gradjanin neposredno ili posredno imao koristi od ovih projekata. "Prvi ugovor o saradnji potpisan je samo 39 dana nakon demokratskih promena 2000. godine, a radilo se o pomoći od 30 miliona maraka za uvoz električne energije", podsetio je nemački ambasador.\nIstakao je i da je i u 2018. predvidjeno gotovo 30 miliona evra za buduće projekte u Srbiji, sa težištem na ruralna područja.\nMinistarke za evropske integracije Jadranka Joksimović naglasila je da je nemačka pomoć uložila u održivi razvoj i reformske procese u Srbiji.\n"Neki od projekata koje je pomogla Nemačka su rehabilitacija i proširenje kapaciteta hidroelektrane Bajina Bašta, a sada se to radi i sa hidroelektranom u Zvorniku. Trenutno 21 opština radi se na uvodjenju sistema daljinskog grejanja uz pomoć sredstava iz Nemačke, dok 24 opštine rade na uvodjenju sistema za prečišćavanje otpadnih voda", rekla je Joksimović.\nOna je istakla da Nemačka najeveći bilateralni donator razvojne pomoći za Srbiju koja svojim donacijama pomaže održivi razvoj lokalnih samouprava u Srbiji, ali je ocenila da to nije samo izraz solidarnosti, već i političke odluke da se pomognu one zemlje na koje se ozbiljno računa kao važne partnere.\n"Finansijska pomoć je važna, ali radi se i o političkoj poruci da Nemačka ozbiljno računa na Srbiju i želi da ona, u trenutku kada postane članica EU, bude društveno i ekonomski razvijenija i uklopi se u zajedničke politike EU", rekla je Joksimović.\n"Mi cenimo pomoć Nemačke i verujemo da ćemo nastaviti i politički i ekonomski dobru saradnju na reformama u Srbiji i da će nemački investitori nastaviti da biraju Srbiju kao dobru destinaciju za ulaganje", kazala je ona.\nRadojičić je rekao da trenutno Beograd uz pomoć Nemačke sprovodi projekat unapredjenja životnog standarda za 145 romskih porodica.\nU Skupštini Grada Beograda priredjena je i izložba "Dela znače" na kojoj su prikazani postojeći projekti koji se uz pomoć Nemačke sprovode u Srbiji u različitim oblastima. To su podrška reforme javne uprave i javnih finansija, edukacija i inkluzija manjinskih grupa, reforma stručnog i srednjeg obrazovanja, podsticanje preduzetnika i razvoj malih i srednjih preduzeća, energetska efikasnost.


Završen najuspešniji događaj u regionu - Domaćinska kuća\nKuća » Agro vesti » Završen najuspešniji događaj u regionu\nIlustracija: Despotovac, foto: Svetlana Kovačević\nMeđunarodnog beogradskog sajma turizma završeno je u fantastičnoj atmosferi, u maniru najuspešnijeg i najvećeg turističkog događaja u regionu.\nUz prateće manifestacije: 11. Međunarodni sajam vina BeoWine, 16. Međunarodni sajam hotelsko-ugostiteljske opreme HORECAOPREMA i 16. Sajam suvenira “Vidi Srbiju“, događaj je pružio najbolji pregled trendova i kretanja u turističkoj privredi, i otvorio nove perspektive u razvoju ove sfere biznisa.\nSajam sa dugom tradicijom, regionalnim ugledom i poverenjem učesnika i posetilaca, pokazao je zašto je jedna od najuspešnijih manifestacija Beogradskog sajma i zaštitini znak grada Beograda.\nI ove godine, uz visok organizacioni i profesionalni nivo, sajam je privukao još veći broj izlagača, poslovnih posetilaca iz svih krajeva sveta i najšire publike i ljubitelja putovanja.\nPod sloganom „Put pod noge“ u halama Beogradskog sajma, turističku ponudu i smeštajne kapacitete, kulturu i običaje, vina i specijalitete, predstavilo je više od 700 direktnih izlagača i suizlagača iz 40 zemalja. Zajedno sa poslovnim gostima na sajmu su ukupno bile prisutne 44 države. Zajedno, na sve četiri manifestacije, učestvovalo je preko 900 izlagača i 66.784 posetilaca.\nIlustracija: Štand Kosova i Metohije, foto: Svetlana Kovačević\nZnačaj sajma za ekonomiju i privredu Republike Srbije potvrđen je aktivnim učešćem na sajmu Ministarstva trgovine, turizma i telekomunikacija Republike Srbije, Vladinih nadležnih institucija i drugih organizacija.\nOvogodišnji sajam otvorio je potpredsednik Vlade i ministar trgovine, turizma i telekomunikacija Rasim Ljajić porukom da će 2020. Biti godina reformi i novih investicija u turizam Srbije.\nZemlja partner ovogodišnjeg Sajma turizma bila je Arapska Republika Egipat, a u sajamskom nastupu u hali 1 Beogradskog sajma na velikom štandu zainteresovanim posetiocima predstavili su svoje brojne turističke adute. Srbija i Egipat ovim partnerstvom nastavljaju da unapređuju inače blisku turističku saradnju. Ministarstva turizma dve zemlje imaju sporazum o razumevanju, rade zajednički ekonomski komitet i zajednički poslovni savet, a zaključena su i tri sporazuma o saradnji šest gradova Egipta i Srbije.\nIlustracija: Štand turističke organizacije Raška, foto: Svetlana Kovačević\nNajznačajnija prošlogodišnja novina na Sajmu turizma, B2B poslovni portal, uveden u saradnji sa poslovnim partnerima Privrednom komorom Srbije i Evropskom mrežom preduzetništva, ove godine dobio je na punom značaju u povezivanju učesnika na sajmu sa oko 9000 pregleda profila. Pored portala, ove godine izdvojen je poseban prostor za organizaciju „B2B Meetings“ sastanaka između\nposlovnih posetilaca i izlagača, kao i izlagača međusobno. Sastanci su se održavali u specijalnom prostoru u hali 1, a najveći broj sastanaka imali su profesionalni kupci – predstavnici turističkih agencija iz inostranstva, koji su organizovano došli u organizaciji Beogradskog sajma.\nTokom prva dva dana sajma održano je preko 300 sastanaka u „B2B Meetings“, kao i veliki broj sastanaka na štandovima izlagača i u Business Lounge.\nTendencija rasta broja kvalitetne posete je nastavljena, a po rezultatima anketa, kao i na osnovu direktnih razgovora sa izlagačima, ove godine napravljen je značajan pomak i po pitanju poslovne posete, te je poslovnih gostiju bilo iz Sjedinjenih Američkih Država, Gruzije, Libana, Kuvajta, Singapura, Velike Britanije itd. Srbija, zemlja domaćin Sajma turizma, na sajmu je prestavila sve najbolje i najnovije u srpskom turizmu. Na štandovima u hali 4, uz nastupe turistickih organizacija i gradova, promovisane su znamenitosti, domaći smeštajni kapaciteti, srpska kultura, običaji i suveniri.\nTradicionalno, tokom Sajma turizma Turistička organizacija Srbije (TOS) organizovala je i 16. Sajam suvenira pod nazivom „Vidi Srbiju“ gde su posetioci na 30 izložbenih pultova posetioci mogli da vide i kupe suvenire iz svih regija Srbije.\nU halama 3 i 3A odvijao se Sajam vina BeoWine, uz učešće preko 130 izlagača iz 14 zemalja. Pored srpskih vina, prvi put su predstavljena vina iz Gruzije, a zatim tradicionalno i vina iz Italije, Nemačke, Francuske, Hrvatske, Slovenije, Bugarske, Severne Makedonije, Crne Gore, Poljske, Austrije, Turske i Bosne i Hercegovine.\nU hali 4 po običaju se predstavio domaći turizam – Turistička organizacija Srbije, Turistička organizacija Beograda, turističke organizacije gradova Srbije, strukovna udruženja, planine, banje, jezera, salaši…\nTokom četiri sajamska dana, Beograd je bio turistički centar i grad kosmopolitskog duha, što je uz brojne prateće događaje, promocije, prezentacije i konferencije rezultiralo velikom pažnjom javnosti i predstavnika medija za Sajam turizma, kao i značajnim brojem objava, priloga, intervjua i reportaža sa samog događaja u digitalnim i štampanim medijima.\nAkreditovano je oko 1000 novinara iz dvadesetak zemalja.\nBeogradski sajam je u cilju promocije događaja i usluga poslao 9 Newslettera (srpski/engleski) i 10 Press informacija (srpski/engleski) na preko 15 hiljada adresa i uspostavio medijska partnerstva sa medijima iz Rusije, Grčke, Hrvatske, Crne Gore, Turske, Nemačke, Rumunije, Azije i Srbije.\nPrevPrethodnaZadrugama bespovratno 50 miliona za nabavku savremene opreme\nSledećaDragiša Filipović: Šta je najvažnije za dobar ajvarNext\nEvropska unija je nastavila da podržava turistički sektor u Srbiji. Nakon izbijanja pandemije COVID-19, turistički\nDrugi „Sajam zavičaja – privreda, turizam, kultura“, u organizaciji Fonda za pružanje pomoći izbeglim, prognanim\nPredrag Terzić: Seoski turizam Kraljeva u usponu\nSeoski turizam ne treba posmatrati kao granu turizma koje je u potpunosti odvojena od drugih


Uhapšen osumnjičeni za pucnjavu u Italiji\nMesto pucnjave u gradu Maserata\nŠestoro ljudi je ranjeno u gradu Maserata u centralnoj Italiji kada je njih pucao muškarac iz vozila u pokretu. Jedan od ranjenih je u kritičnom stanju, a policija je saopštila da su svi povređeni strani državljani.\nKarabinjeri su kao osumnjičenog za napad uhapsili 28-godišnjeg Luku Trainija, koji ranije nije osuđivan. Na slici koju je objavila ANSA, Traini sedi ogrnut italijanskom zastavom koju je navodno nosio tokom pucnjave.\nMotiv napada još nije potpuno rasvetljen, mada se u gradu Maserata nedavno dogodilo brutalno ubistvo mlade Italijanke koje je počinio imigrant iz Nigerije.\nGradonačelnik Maserate Romano Karanćini potvrdio je da je ranjeno šest stranih državljana I da su svi crnci, kao da I to što su se ovaj napad I ubistvo Italijanke dogodili u kratkom roku “može da uzrokuje vezu između dva događaja”.


Usluge obezbeđenja - Made in Serbia\nUsluge obezbeđenja (6)\nFizičko obezbeđenje, analize rizika, konsalting, protivpožarno obezbeđenje, rukovanje novcem, transport gotovine i vrednosti, cash centar, daljinski nadzor nad objektima.\nProizvodi (1-6 od 6)\nKonsalting i izrada tehničke dokumentacije, instaliranje protivprovalnih i protivpožarnih alarmnih sistema, održavanje alarmnih i sistema za kontrolu ulaska i CCTV, praćenje alarmnih sistema i hitne intervencije\nUsluge fizičkog obezbeđenja obuhvataju tradicionalne vidove statičkog obezbeđenja, patrole, usluge obezbeđenja u industrijskim, poslovnim i prodajnim objektima, ambasadama i rezidencijalnim objektima.\nPROGARD Akademija je ustanovljena zbog potrebe za permanentnim obrazovanjem i obukom u oblasti obezbeđenja.\nPROGARD Securitas pruža Klijentima sve usluge u rukovanju novcem koje obuhvataju bezbedno preuzimanje, brojanje i upoređenje sa dokumentacijom Klijenta, siguran transport na željenim destinacijama i predaju, pražnjenje bankomata (ATM)...\nPromene sa kojima se suočavamo, nasilje i učestale pljačke i oružana razbojništva predstavljaju problem sa kojim se mnogi Klijenti suočavaju kod transporta novca koji nije obezbeđen.\nPROGARD Securitas posebnu pažnju posvećuje razvoju i unapređenju usluga u oblasti zaštite od požara. Osnovni cilj zaštite od požara i obuke osoblja klijenata je preventivno delovanje i dosledna primena svih propisa, tehničkih pravilnika iz oblasti zaštite


PREMIJERKA BRNABIĆ UŽIVO POSLE KRIZNOG ŠTABA: Uvode se kovid propusnice 135\t711\nDIJANA BILA DEO GRUPE KOJA JE PLANIRALA ATENTAT NA VUČIĆA: Obaveštajac 25\t310\nivana radojcic\t 11.10.2021. 11:22h 13:18h\nPredsednik Srbije Aleksandar Vučić izjavio je danas u Beogradu da je skup povodom 60. godišnjice prve konferencije Pokreta nesvrstanih prilika da se postave "novi stubovi" za saradnju u budućnosti.\n"Uprkos usponima i padovima, uveren sam da je istorija Pokreta nesvrstanih uspešna priča. Nije dovoljno da se samo nostalgično sećamo zlatnih godina Pokreta nesvrstanih, treba da postavimo nove stubove za buduće akcije u svetu dinamičnih promena u kojem danas živimo", rekao je Vučić na otvaranju skupa.\nPodsećajući okupljene na hrabrost lidera koji su u polarizovanom svetu oformili alternativni put, pozvao je njihove naslednike da ovih dana u Beogradu razgovaraju o temama od zajedničkog interesa.\n"Dobrodošli kući! Beograd je bio, jeste i biće ponosni domaćin svakom ljudskom biću sa dušom koja želi mir. Beograd će vas, kao viševekovni simbol i raskrsnica civilizacija, tačka kontakta istoka i zapada i grad gde su se različite civilizacije i kulture i religije uvek sretale, inspirisati na dijalog i izgradnju novih mostova saradnje", naveo je.\nPUTINOVA PORUKA UČESNICIMA SKUPA POKRETA NESVRSTANIH: Pokret nesvrstanih ima veoma važnu ulogu u međunarodnim odnosima\nPREDSEDNIK SRBIJE ZAHVALIO DODIKU ŠTO PRISUSTVUJE SKUPU NESVRSTANIH: Hvala dragom prijatelju što je i danas sa nama u Beogradu\nSrbija je, kao naslednik Jugoslavije, osnivača Pokreta, ponosni promoter politike multilateralizma i poštovanja međunarodnih normi, rekao je Vučić.\n"Nadam se da nećemo razgovarati samo o prošlosti, već i o budućnosti. Uveren sam da je svet dijaloga i kompromisa i dalje moguć. Budućnost jednakih, gde su ista prava primenjiva na sve, to je pravac u kojem se ovaj Pokret kretao od početka", kazao je.\nMeđu njima je i šef ruske diplomatije Sergej Lavrov. Rusija je jula ove godine stekla status posmatrača u Pokretu, osnovanom u jeku Hladnog rata, kao protivteža suprotstavljenim blokovima pod vođstvom tadašnjeg SSSR i SAD.\nNa skupu je i ministar spoljnih poslova Turske Mevlut Čavušoglu, iako je njegova zemlja članica NATO-a.\nUŽIVO SKUP POVODOM 60. GODIŠNJICE POKRETA NESVRSTANIH Predsednik Vučić: Srbija nikada neće okrenuti leđa svojim prijateljima FOTO\nAleksandar VučićPokret nesvrstanihBeogradski sajamgodišnjica\nPREMIJERKA BRNABIĆ UŽIVO POSLE KRIZNOG ŠTABA: Uvode se kovid propusnice od subote u 22 za sve zatvorene ugostiteljske objekte 135\t711


Petković: Jedini odgovoran za krizu na severu Kosova je Aljbin Kurti - Politika - Dnevni list Danas\nPočetna » Vesti » Politika » Petković: Jedini odgovoran za krizu na severu Kosova je Aljbin Kurti\nPetković je u pisanoj izjavi naveo da je Kurti to uradio „sa ciljem da pred lokalne izbore, iza snajpera i suzavca sakrije katastrofalne učinke svoje vlasti, u koje se ubraja i preko 100 incidenata i napada na Srbe od početka godine“.\n„Samo zahvaljujući odgovornim, mirnim i staloženim reakcijama srpskog naroda, mi danas nemamo incidente na prelazima, jer Кurtijevi specijalci čine sve da agresora predstave kao žrtvu. Međutim, spremnost na dijalog se ne pokazuje dugim cevima, snajperima i oklopnim vozilima. Zato njegove današnje poruke da je Beograd odbio razgovore u Briselu predstavljaju brutalni falsifikat i izvrtanje činjenica“, rekao je Petković.\nPetković navodi da je o slobodi kretanja razgovarano u okviru dijaloga predstavnika Beograda i Prištine 8. septembra u Briselu, ali da je on „svaki put od dogovora bežao“, dok bi sada „da nametne jednostrana rešenja kao polazni okvir za pregovore“.\n„Beograd je uvek isticao da je spreman za dijalog i razgovor, ali razgovor ne može da se odvija dok traje ogoljena primena sile specijalnih jedinica ROSU na severu КiM i dok Priština zabranjuje i skida srpske registarske tablice, gazeći i iskrivljeno tumačeći delove sporazuma“, kazao je Petković.\nAljbin KurtiJedinice ROSUKosovo i MetohijaPetar Petkovićskidanje tabliBeograd\n3 reagovanja na “Petković: Jedini odgovoran za krizu na severu Kosova je Aljbin Kurti”\n26. septembra 2021. u 06.50\nNajodgovorni je Vucic sa prevarantima sa Srpske liste koji su clanovi vlade kosova i podrzavaju Kurtija.\n26. septembra 2021. u 08.59\nPored stranih placenika, evo, imamo i domace placenike!!!!\n27. septembra 2021. u 06.50\nMislio sam da posle Djurica je teško naći takvog poltrona, kad duplikat, replika originala čudo nevidjeno


Izvor: Radio 021, 27.Feb.2020, 19:45 (ažurirano 02.Apr.2020.)\nĐoković je odigrao još jedan izuzetno kvalitetan duel i savladao Hačanova rezultatom 6:2, 6:2. Novak je na taj način obezbedio polufinale sa nekim od Francuza, Gaelom Monfisom ili Rišarom Gaskeom, ali i potvrdio ostanak na prvom mestu ATP rang-liste.\nOsvajač 17 grend slem titula će biti "broj 1" u ponedeljak, bez obzira na učinak Rafaela Nadala >> Pročitaj celu vest na sajtu Radio 021 << u Akapulku.\nHačanov je osvojio samo svoj početni set, a onda je Novak uzeo stvar u svoje ruke. Đoković je u jednom trenutku napravio seriju od 13 uzastopnih poena i stekao veliku prednost od 5:1. Rus je u finišu prvog seta uspeo da vrati jedan brejk, ali je taj deo igre ipak pripao Novaku 6:2.\nVeć u ranoj fazi drugog najbolji teniser planete oduzeo je servis rivalu i utabao put ka novom trijumfu. Izluđivao je Hačanova skraćenim lopticama, odlično riternirao i, da nije bilo nekoliko nekarakterističnih grešaka iz forhenda, meč bi bio gotov i ranije.\nNa kraju, duel je trajao nešto manje od 70 minuta i produžena je serija na 16 uzastopnih pobeda od početka sezone. Turnir u Dubaiju igra se za nagradni fond od 2.794.840 dolara, ali titulu zbog povrede neće braniti Rodžer Federer.\nNovak Đoković se ekspresno plasirao u polufinale turnira u Dubaiju pobjedom nad Karenom Hačanovim.